text:
Pál Joensen úr Suðuroyar Svimjifelag hevur júst morlað føroyska stuttgeilametið á 1500 metrum frí, og eisini sett norðurlendsk seniormet við yvir 6 sekundum, á World Cup stevnuni í Moskva, í beinleiðis kapping við tann nú fyrrverandi norðurlendska methavaran Mads Glæsner. Tíðin hjá Pál varð 14:32.64, har norðurlendska metið hjá Glæsner var 14.38.87, frá World Cup í Stockholm í fjør, og føroyska metið hjá Páli var 14:39.99 frá EM í Rijeka í fjør. Næstur eftir Pál gjørdist Vitaly Romanovich úr Russlandi, næstan 7 sekundir aftanfyri føroyingin, við tíðini 14:39.51. Og nummar 3 varð so Mads Glæsner úr Danmark, við tíðini 14:44.43.
SwimmingWorld Magazine vísir her á, at Pál var eisini bara fá sekund frá World Cup metinum á 14:29.51 hjá sjálvum Grant Hackett, ið varð sett heilt afturi í ár 2000. Avstralski Hackett eigur bæði World Cup metið á 14:29.51, heimsmetið á stuttgeil á 14:10.10, og heimsmetið á langgeil á 14:34.56. Russiski Yuri Prilukov eigur evropeisku metini, 14:16.13 á stuttgeil og 14:43.21 á langgeil.
Men’s 1500 free
Pal Joensen, from the tiny country of Faroes Island, ran away with the distance freestyle event when he clocked a 14:32.64. That performance broke his previous national record of 14:39.99 set in December 2008. He also finished just a few seconds off the World Cup record of 14:29.51 set by Grant Hackett back in 2000.
Bjarnason segði í SMS áðrenn finaluna: “Hoffmann segði á PERFEKTUM enskum “Now you muzt beat ze dänen” he he. Tað verður so spennandi, eg trúgvi at hóast Mads ikki var heilt elite í gjár, so er hann uppsettur uppá ikki at tapa, tí hann droppaði venjingina í gjár OG í morgun. Pál vandi sjálvandi. Og Verraszto úr Ungarn er flúgvandi, 4.03 í 400 IM. Puha! Topp 3 verður ein gysari”
[Joensen og Hoffman í Moskva. Hoffman er týska legendan í 400 og 1500 metra frí, sum vann HM á báðum teinum í 1991. Hann er venjari í dag, og eitt av høvuðsnøvnunum á fyrr nevndu “Battle Camp” í Potsdam í januar 2010]
Sjálvur Vladimir Salnikov var eisini til staðar í stásiligu “Olimpiyskiy” svimjihøllini í Moskva, nú Pál vann á millum øðrum 4 russum, í sama hyli sum Salnikov sjálvur vann OL gull í 1980, og gjørdist fyrsti maður undir 15 minuttir á langgeil. Hann er eisini venjari í dag, og verður eisini nevndur í sambandi við “Battle Camp” í Potsdam, við tað at russar eisini skulu luttaka har.
[Joensen og Salnikov í “Olimpiyskiy” høllini í Moskva. Tveir menn sum altíð fara at minnast akkurát hesa høllina í Moskva sum nakað heilt serligt]
Við hesum hevur Pál Joensen endaligi sligið navn sítt fast sum ein av heimsins størstu seniorsvimjarum á 1500 metrum, við avgjørt størsta føroyska ítróttaravrik nakrantíð. Hetta er ikki nakað sum tú gert við eini ‘sensatión’, men einans við harðari og miðvísari venjing. Og tað góða fyri okkum føroyingar er, at tað krevur júst tað sama av øðrum, at koppa harra Joensen nú!


c: text/html

text:
Í fínastu rennilíkindum varð sjeynda umfar av TF Vetrarkappingini avgreitt í Trongisvági leygardagin, har Hvistan var vertur. Turt, eitt fitt lot og sólin sá viðhvørt. Tilsamans 45 rennarar komu á mál.
Vit fingu tveir sera spennandi endaspurtir. Fyrst vóru tað tær báðar Oddvør Josephsen og Maria Biskopstø, sum næstan fóru púra javnar um málstrikuna. Men Oddvør hevði akkurát munin, og fekk kroyst enn ein sigur til hennara søgubøkur.
Hans Sivertsen vann hjá dreingjunum, meðan Oddvør spurtsigraði Mariu. Ingi kom stutt aftaná, og bleiv nr. tvey hjá dreingjunum.
Kappingin hjá monnunum hevur verið spennandi seinastu ferðirnar, men ongantíð so spennandi sum leygardagin. Tab bleiv ein brandhørð kapping millum Hansen-brøðurnar, sum hóast hart tempo, fylgdust allan vegin. Ikki fyrr enn á allarseinastu metrunum fall avgerðin, tá Eirikur Hansen fekk pressað seg fram um bróðurin Andrias Hansen. Hetta var fyrsti sigurin hjá Eiriki í vetur, og hann var fjórði maðurin á ovasta skamli í opna bólkinum. Julian Gregersen hevði tað hart umborð á Smyrli, og ístaðin fyri at vera við í stríðnum um gulli, megnaði hann akkurát at verja bronsuna.
Eirikur Hansen úr Bragdinum gav alt hann átti, og vann sín fyrsta sigur í vetur
Rebekka Fuglø vann enn einaferð tryggan sigur í kvinnukappingini. Hóast eitt hol var ímillum Hergerð Heldarskarð og Birnu Mohr Joensen, sum kappaðust um annað pláss, so var hetta ein beinhørð kapping allan vegin. 28 sekund skiltu tær á málinum.
Nú fótbóltsfeløgini har suðuri hava lagt saman, skuldi man næstan trúð, at vágbingarnir í Bragdinum eisini runnu á heimavølli á Tvøroyri. Í øllum førum eydnaðist tað bæði Hjalmari Sjóvará og Hjalta Gunnarstein at vinna gull. Hesin skrivarin torir ikki reiðiliga at nevna tað heimavallarsigur, men tað var nær við. Hjalmar vann veteranbólkin og Hjalti vann bólkin við superveteranum.
Hjalmar Sjóvará v.m. og Hjalti Gunnarstein h.m. – vágbingarnir sigraðu á heimaoy
Øll úrslitini síggjast her
Leinkja til myndir: TF VK-7 Trongisvágur (myndir: Jóannes N. Poulsen)
Úrslit TF VK-7 Trongisvágur 11. mars 2017 kl. 10.15

robotstxt: allowed

filter: keep


text:
Fyrsti skúladagur á Glasi6. august 2018
Skúlin byrjar aftur hósdagin 16. august.
Nýggir næmingar og lærlingar møta kl. 08:10. Á skránni er m.a. kunning um árið, rundvísing á skúlanum, fyrilestur, flokkssavnan saman við kjarnutoymi og ymsa kunning um skema, ársætlan o.a. Dagurin endar við ábiti í kantinuni kl. 14:20.
Serligt skipað miðnám: Allir næmingarnir møta kl.12.30
Næmingar á 2. og 3. ári møta kl. 12:45. Á skránni er m.a. rundvísing, fyrilestur og kunning. Dagurin endar við ábiti í kantinuni kl. 15:30.
Lærlingar á 3. skúlaskeiði byrja mánamorgunin 20. august kl. 09:00.


text:
Nú er avgerð tikin um, at U21 EM-undankappingardysturin millum Føroyar og Norðurmakedónia verður spældur í Klaksvík.
Síðan 2007, tá Føroyar fóru undir at taka lut í EM-undankappingum fyri U21-landsliðið, hevur heimavøllurin verið á Svangaskarði á Toftum, á Ovara vølli í Havn ella á Tórsvølli.
Men nú hevur Fótbóltssamband Føroya tikið avgerð um, at næsti heimadysturin, sum er móti Norðurmakedónia hósdagin 7. oktober, skal spælast við Djúpumýru í Klaksvík, har vøllurin nú er góðkendur til altjóða dystir.
Í verandi EM-undankapping hevur føroyska liðið staðið seg avbera væl, og eftir tríggjar dystir hava Føroyar 4 stig, ið eru vunnin við sigri á Armenia og við javnleikinum móti Fraklandi.
Ukraina er fremst í bólkinum við 6 stigum, Frakland og Føroyar hava 4 stig, og á 4. plássi er Armenia við trimum stigum. Á 5. og 6. plássi eru Serbia og Norðurmakedónia við einum stigi í part.
Støðan, úrslit og leikskráin í bólkinum sæst H E R


text:
Heimasíðan hjá ÍSF setir kendum fólki spurningar um ítrótt og rørslu:
Maud Wang Hansen, forkvinna í Føroya Pedagogfelag.
Hvat gert tú fyri at halda teg í form?
Eg motións- og styrkivenji fyri at halda eina ávísa javnvág í kroppinum. Aftrat gangi eg túrar – onkuntíð powerwalk – men sum oftast bara ein góðan langan túr.
Ert tú limur í ítróttarfelag?
Nei, ikki longur. Havi verið limur hjá onkrari venjingarmiðstøð, men tað motiverar meg ov lítið at venja slík støð, tí venji eg nú við pesónligum instruktøri.
Íðkaði tú ítrótt sum barn?
Ja, í stóran mun. Eg spældi hondbólt í nógv ár við Kyndli – gavst í 1980. M.a. spældu vit dystir á uttandura vøllinum í Gundadali, tað varð mangan hart fyri knøini.
Í 1981 og 1982 spældi eg flogbólt við Fleyr og við Føroya Studentaskúla. Vit vunnu alt tey bæði árini. Í 1984 spældi eg flogbólt við KFUM Ikast. Fimleikur var eisini fast á skránni í fleiri ár. Sum barn, tá í tíðini, íðkaði ein so nógvan annan óskipaðan ítrótt, m.a. svumu vit í uttandurða hylinum í Gundadali og skoytaðu á niðara vølli í Gundadali og spældu bólt av ymiskum slag.
Hvønn týdning hevur ítróttur og rørsla fyri teg og samfelagið?
Ítrótt og rørsla hevur stóran týdning fyri sosialt samanhald og kropsligu styrkina hjá hvørjum einstakum borgara. At vera virkin í einum felag kann geva eina góða kenslu av at hoyra til, og serliga tá ein vinnur, kennir ein seg sterka. Hinvegin haldi eg, at tað er ein óbalansa millum ítróttina og onnur kreativ og mentanarlig tiltøk fyri børn og ung. Øll eru ikki so kropsliga væl fyri og koma ongantíð at íðka ítrótt á skipaðu liðunum. Summi hava kanska ikki ráð at ganga til ítrótt. Eg haldi, at samfelagið skuldi tryggja øllum børnum luttøku í tónleikaligum, kreativum og ítróttarligum tiltøkum uttan gjald og fíggja hesi gjøgnum skattin. Eg haldi eisini, at ein møguleiki skuldi verið fyri at skifta um klæðir og bóltar ella aðra útgerð, so hvørt sum børnini vaksa frá tí. Tað gevur atgongd fyri fleiri, sum í dag ikki hava ráð.


text:
Viðtøkur
§ 1. Navn felagsins er LKV – Leiðandi kvinnur í vinnu.
§ 2. Endamál felagsins er at skapa eitt forum fyri kvinnur í leiðandi størvum í privatu vinnuni
Stk. 2. Endamálið er at sparra, ráðgeva og stuðla hvør aðrari innan leiðslu og starvsleið v.m..
Stk. 3. Endamálið er at gagnnýta netverkið hjá hvør aðrari og at menna hvør aðra í starvinum sum stjóri, leiðari, sjálvstøðug ella í ábyrgdarstarvinum.
Stk. 4. Tá ið høvuðsnetverkið er stovnað er næsta málið at stovna undirbólkar, har møguleiki verður fyri meira nágreiðligum vitunarbýti.
§ 3. Kvinnur í leiðarastarvi, sjálvstøðugar vinnurekandi og kvinnur í øðrum ábyrgdarstarvi kunna gerast limir í felagnum
Stk. 2. Nevndin kann loyva upptøku av limi, sum ikki lýkur treytina í stk. 1.
Stk. 3. Limur, sum ikki hevur goldið limagjald, verður strikað.
§ 4. Regluligir fundir eru í minsta lagi eina ferð um kvartalið. Nevndin ella bólkar undir henni kunnu eftir tørvi skipa fyri øðrum fundum og tiltøkum.
Stk. 2. Skrá fyri regluligu fundirnar verður send út einaferð um árið í januar. Limir kunnu á hvørjum fundi koma við uppskotum til evnir fyri komandi fundirnar.
Stk. 3. Nevndin kallar inn í minsta lagi 2 vikur áðrenn fundin við skrá og prísi fyri tiltakið og boðar frá, um so er,at rindast skal fyri mat, drekka, hølir og møguliga framløgu. Meldast skal til í seinasta lagið 2 dagar eftir, at innbjóðingin er send. Tiltakið kann bert avlýsast um færri enn 10 hava meldað til.
§ 5. Allir limir hava tagnarskyldu um viðbreknir ella persónligir upplýsingar koma fram.
§ 6. Aðalfundurin ásetir limagjaldið. Limagjaldið verður kravt inn eina ferð um árið.
§ 7. Dagliga leiðsla felagsins er nevndin, sum telir fimm limir. Nevndin skipar seg sjálv við forkvinnu og næstforkvinnu. Nevndaravgerðir verða tiknar við vanligum meiriluta. Stendur á jøvnum, er atkvøða forkvinnunar avgerðandi.
Stk. 2. Aðalfundurin velir nevndina. Nevndin verður vald í tvey ár í senn, tó soleiðis at tveir limir kunna verða útskiftir annað hvørt ár og tríggjar limir annað hvørt ár.
Stk. 3. Um nevndarlimir fara úr nevndini millum tveir aðalfundir, heldur restin av nevndini fram til næsta aðalfund.
Stk. 4. Limir kunnu ikki bera seg undan nevndarvali uttan við haldgóðari grund.
§ 8. Aðalfundur verður hildin áðrenn 1. mai. Nevndin kallar inn til aðalfund við dagsskrá fyri fundin við í minsta lagi sjey daga freist. Dagsskráin skal í minsta lagi vera henda:
1. Val av fundarstjóra og skrivara
2. Frágreiðing frá forkvinnuni um farna árið
3. Framløga av roknskapi
4. Val av nevndarlimum
5. Val av grannskoðara millum limirnar
6. Ásetan av limagjaldi
7. Innkomin uppskot
8. Ymiskt
Stk. 2. Innkomin uppskot skula vera nevndini í hendi í seinasta lagi tríggjar dagar fyri fundin.
§ 9. Aðalfundurin, sum er hægsta vald felagsins, er viðtøkuførur um minst fimm limir møta. Allar avgerðir verða tiknar við vanligum meiriluta.
Stk. 2. Eykaaðalfundur verður hildin, tá ið nevndin heldur tað vera neyðugt, og skal verða hildin, um fimm limir ynskja tað. Nevndin kallar inn elektroniskt við 7 daga freist.
§ 10. Roknskaparárið gongur frá 1. januar til 31. december.
Stk. 2. Grannskoðaður roknskapurin verður lagdur fyri aðalfundin til góðkenningar.
Stk. 3. Grannskoðari verður valdur eitt ár í senn. Afturval er loyvt.
§ 11. Felagið kann verða avtikið á vanligum aðalfundi.
Stk. 2. Aðalfundurin avgerð, hvønn ognir felagsins falla til.
§ 12. Í sambandi við stovnan av felagnum verða 5 nevndarlimir valdar á stovnandi aðalfundinum, tó soleiðis, at tvær verða valdar fyri eitt ár og tríggar fyri tvey ár.


text:
Kunning: Dátur frá P/F Fiskaaling eru nú alment tøkar á heimasíðuni www.envofar.fo.
Open access er eitt alt meira vanligt hugtak í granskingarverðini, og inniber tað, at granskingarúrslit, greinar og dátur verða kunngjørd á internetinum og eru ókeypis til taks. Tað er umráðandi, at tilfarið er lætt at finna, atkomuligt, lesiligt og væl lýst. Endamálið er m.a. at veita gjøgnumskygni í tað arbeiði, ið verður gjørt. Fleiri granskingargrunnar, so sum Granskingarráðið og Horizon, mæla til ella seta sum krav, at tilfarið verður júst 'open access'.
Ymiskt hevur verið, hvussu ymiskir stovnar ella fyritøkur hava latið innlit í granskingartilfar, og tað hevur undir øllum umstøðum verið torført at vita sær hvat, ið ein hevur møguleika at finna.
ENVOFAR er ein slík skipan, sum bjóðar ókeypis føroyskt granskingartilfar og kunning um vistskipanir á sjógvi og landi. Tænastan er eitt samstarv ímillum Havstovuna, Umhvørvisstovuna og Fiskaaling. ENVOFAR stendur fyri Umhvørvisdátur um vistskipanir á landi og sjógvi í Føroyum.
“Fyri Fiskaaling er tað eingin fyrimunur, at okkara dátur samla støv í onkrari skuffu. Vit kunnu bara gleðast um, at eisini onnur kunnu nýta dátur, sum vit hava innsavnað. Hetta tilfarið kann eitt nú vera hent at brúka í undirvísing ella til ritgerðir á miðnámi, bachelor- ella masterstigi. Tað er eitt endamál í sjálvum sær, at tilfarið og dáturnar, vit hava savnað, kunnu gagnnýtast av enn fleiri, sum hava tørv fyri tí,” sigur Erna Lava Olsen, havfrøðingur og granskari á Fiskaaling. Hon leggur afturat, at “undantiknar eru tó dátur, ið eru innsavnaðar sum partur av vinnuligari ráðgeving.”
Erna Lava Olsen, havfrøðingur og granskari á Fiskaaling
Í løtuni ber til at finna tilfar frá CTD-kanningum, sum Fiskaaling hevur gjørt í føroyskum firðum og sundum. Ætlanin er eisini, at Fiskaaling leggur enn fleiri dátur út í næstum, eitt nú um tøðsølt.


text:
Skráin fyri várhálvuna hjá Fuglafjarðar Kvøldskúla er klár nú og opið er fyri tilmeldingum.
Vælkomin
Um spurningar eru ringið ella skrivið endiliga: kvoldskuli@fuglafjordur.fo tlf. 238010
Vælkomin
FK_Kvøldskúlar_2021_254x346_Várskrá
- Øll undirvísing er treytað av nóg stórari luttøku og góðkenning frá myndugleikum.
- Luttøkugjaldið verður flutt á konto 9865 – 9933284 í Norðoya Sparikassa tá skeiðið er byrjað. Minst til at viðmerkja navn og skeiðnummar á flytingina og boða læraranum frá um flytingina.
- Luttakararnir gjalda fyri tilfar, ið nýtt verður í undirvísingini.
- Tilmelding fer í flestu førum fram beinleiðis til læraran á skeiðnum.
- Vegleiðandi kostnaðurin er 600 kr. fyri skeið, ið eru longri enn 40 tímar og 400 kr. fyri skeið, ið eru styttri.
- Vinarliga haldið tykkum dagførd og virðið tilmæli um frástøðu og reinføri í mun til Covid19. Á øllum støðum kvøldskúlin heldur til, er spritt o. t. sett fram.
- Flaggdagin, 25. apríl 2021 er ætlanin at tónleikaframførslur og framsýning av handaligum arbeiði verður.
- Fuglafjarðar kvøldskúli tlf. 238010, t-post: kvoldskuli@fuglafjordur.fo fuglafjordur.fo
- Innihaldsrík, kveikjandi og skapandi frítíð – fyri allar aldursbólkar


text:
Skriva út
Henrikka Jacobsen
Eftir Jústinus Leivsson Eidesgaard
Henrikka Jacobsen
deknurVágur
Henrikka er fødd í Klaksvík 8 september 1944. Foreldur hennara eru bæði úr Vági, og hon var 20 ár, tá ið hon flutti úr Klaksvík.
-Pápi fekk starv á posthúsinum í Klaksvík og varð vanliga nevndur Niels Jacob á posthúsinum. Tey búðu í Klaksvík til hann varð pensioneraður. Eg var barn í Klaksvík undir læknastríðnum.
Sum 20 ára gomul fór eg niður á læraraskúla, sigur Henrikka Jacobsen.
-Eg kom heim aftur í praktikk í Vágs skúla, meðan eg gekk á læraraskúla og har møtti eg manni mínum Páll Jacobsen á Nesi í Vági. Hann var lærari. Vit fingu tvey børn og sonurin eigur trý børn, vit eru sloppin at vera omma og abbi, sigur hon.
-Eg var eitt ár lærari á Tvøroyri og síðan havi eg verið við Vágs skúla. Nú eri eg pensionerað. Eg fór frá í 2011 og búgvi á Nesi.
-Tað er undarligt at vera lærari. Eg síggi í dag, at tey fyrstu børnini, eg hevði, tey fyrstu børnini eg undirvísti, tað eru tey eg minnist best.
-Eg gjørdist deknur, tí maður mín var deknur, eg avloysti hann onkuntíð. Eg vildi ikki vera fast deknur, tí eg vildi hava frí, tá ið hann hevði frí. Eg valdi eisini sálmar í nógv ár og var virkin í kórinum.
-Tíðin gongur skjótt, eg bindi rættuliga nógv. Eg havi eisini gingið á kvøldskúla til binding og veving, tað er eitt hugnaligt frítíðarítriv.


text:
27. oktober 2021
-
Arbeiðið við virkisskránni farið í gongdVirkisskráin fer at skapa alment gjøgnumskygni um vinnuna, tað almenna og aðrar virkiseindir, og fer eisini at lætta um hjá vinnuni, tá ið skrásetingar skulu gerast.Les meira
-
Føroysk talgild undirskriftNú kanst tú skriva undir við SamleikanumLes meira
-
Soleiðis skrásetur tú SamleikanTrýst á Play og hygg at videovegleiðing
-
Soleiðis brúkar tú VanganTrýst á Play og hygg at videovegleiðing
-
Tak Samleika og Vanga appina niður herTú brúkar Samleikan at rita inn á Vangan viðLes meira
-
Samleikin fingið altjóða góðkenningVið tíðini fer Samleikin at kunna brúkast uttanlandsLes meira


text:
Tað var metluttøka til Tórshavn Marathon í gjár, og eisini metluttøka av útlendingum. Fleiri teirra vóru heilt góðir rennarar, og ongantíð áður hava teir átt so nógv pláss á sigursskamlunum sum í ár. Vinnarin úr Týsklandi, Raoul Jankowski, setti nýtt rutumet við 2.44.48 min, og tók fimm minuttir av metinum hjá Cecil Weihe.
At teinurin til Tórshavn Marathon ikki er tann skjótasti, er eingin loyna. Fyrr í ár hevur Raoul runnið maratonteinin uppá 2.32 tímar! Fremstu menninir vóru:
1. Raoul Jankowski, Týskland 2.44.48
2. Andrias Hansen, Bragdið 2.55.03
3. Cecil Weihe, Bragdið 2.58.007
4. Martin Gravesen, Bragdið 3.00.28
5. Frederik Brummerstedt, Grønland 3.08.26
6. Joerg Chittka, Týskland, 3.13.37
7. Jóhan E. Simonsen, Bragdið 3.21.56
8. Niels Poulsen, Bragdið 3.21.56
9. Dietrich Bronner, USA 3.24.42
10. Jonhard Larsen, Treysti 3.29.03
Týski Raoul Jankowski setti nýtt Tórshavn Marathon-met
Her stóðu føroyingarnir seg sera væl móti útlendingunum. Serliga havandi í huga, at fleiri av okkara bestu eru farnir um tey fimmti. Jú, vit kunnu sanniliga vera erpin av okkara veteran-rennarum.
Hetta eru føroysku veteran-føroyameistararnir. Saman við Andriasi Hansen gjørdu hesir sítt til at verja føroysku æruna og komu sær allir í topp 10
Okkara allarbestu kvinnur vóru ikki við í gjár. Marna Egholm, Valborg Heinesen, Bjørk H. Olsen, Rigmor N. Arge, Krista Nielsen, Beinta Hoydal, Ann Thomsen, Duruta á Lofti høvdu ivaleyst kunnaå gjørt seg galdandi millum tær bestu. Men tær vóru ikki við, so útlendingarnir fingu lætt spæl og settu seg á ovastu plássini. Tær fremstu kvinnurnar:
1. Louise Skak, Noreg/Danmark 3.26.13
2. Antonia Johnson, Ný Sæland 3.27.43
3. Jaana Jobe, Svøríki 3.44.44
4. Tintin Svensson, Danmark 3.52.32
5. Halla Bjørg Thorhallsdóttir 3.53.38
6. Tracy Davidson, Belgia 4.11.39
7. Edit Kiss, Ungarn 4.16.10
8. Hallbjørg Danielsen, Roysnið 4.17.07
9. Mary M. Shepro, USA 4.18.55
10. Petra W. Mikkelsen, Roysnið 4.19.44
Ótrúliga stuttligt hjá Bragdinum at síggja, hvussu tiltakið mennist ár undan ári. Í ár vóru heilar 34 tjóðir umboðaðar, og komu hesi bæði frá nær og fjar. Øll norðurlond høvdu umboðan, og rennarar komu heilt úr Kanada, Ný Sælandi, India, Kina, Japan, Iran, Meksiko og úr flestu londum úr Evropa.
Stúgvandi fult av fólki var á Vaglinum, og ongantíð áður hevur Tórshavn Marathon havt so nógvar áskoðarar. Hesaferð vóru veðurgudarnir blíðir!
Hálvt maraton var eisini á skránni, og eisini her fingu vit nýtt rutumet hjá monnum, sum ein normaður átti. Okkara veteranrennarar Henry Olsen og Regin Zachariasen vardu manniliga føroysku æruna, og gjørdust nr. 2 og 3. Topp 10 sæst her:
1. Dionisio Fernandez, Spania 1.17.47
2. Henry Olsen, Bragdið 1.23.16
3. Regin Zachariasen, Bragdið 1.25.31
4. Andrea Mondini, Italia 1.27.16
5. Andrew Harrison, Danmark 1.27.32
6. Oliver Granhøj, Danmark 1.27.49
7. Joost Geraedts, Holland 1.33.53
8. Morten Winther, Danmark 1.34.44
9. Regin Mittún, Bragdið 1.34.54
10. Arnfinn Johannesen, Roysnið 1.35.04
Spanski vinnarin í hálvum maraton, Dionisio Fernandez
Hjá kvinnunum var stuttligt at síggja Valborg Heinesen vísa, at nú gongur skjótt fram á. Hon og Annika Thomsen úr Bragdinum vóru sera javnar allan vegin, og bert trý sekund vóru á muni á málinum. Fleiri føroyskar veterankvinnur stóðu væl og fylla nógv á hesum topp-10 listanum:
1. Valborg Heinesen, Bragdið 1.36.35
2. Annika Thomsen, Bragdið 1.36.38
3. Jannike Bucher Johannesen, Noreg 1.42.56
4. Ella Áarstein, Treysti 1.44.42
5. Jenny Rosendahl, Svøríki 1.46.04
6. Mona Rasmussen, Treysti 1.47.20
7. Ingrid Hofgaard, Bragdið 1.47.35
8. Ann-Mari av Skarði, Bragdið 1.47.37
9. Inga Thorkildshøj, Bragdið 1.49.59
10. Elin Holm, Bragdið 1.50.40
(tíverri finni eg enn ongar myndir av bestu føroysku kvinnunum)
Enn eitt megnartiltak og ódnartak hjá Bragdinum er avgreitt til UG. Tá Tórshavn Marathon av fyrstan tíð varð kjølsett, bleiv nógv tosað um bert at hava tiltakið annað hvørt ár. Hetta tí at tað kostar so sera nógva arbeiðsorku av felagnum, og harvið kann drena orkuna úr øðrum tiltøkum. Men góðar kreftir øll hesi 15 árini hava prógvað, at tá øll taka felagstak, so munar væl.
Tórshavn Marathon er eitt ódnartak hjá Bragdinum. Men uttan dyggan stuðul frá Tórshavnar Kommunu, var hetta næstan ein ómøgulig uppgáva. Gott at síggja borgarstjóran ganga undan!
FÍF ynskir Bragdinum tillukku við hesum 15 árunum, og takka fyri dygdargott arbeiði og stórar upplivingar fyri so nógv fólk.
Og so eitt hjartasuff at enda. Syndarligt, at eitt so stórsligið og umfatandi tiltak ikki vekir størri ans í føroysku fjølmiðlamyndini. Heilt undarligt, at KVF ikki hirðir at senda myndafólk.
Nógvar serligar søgur knýta seg altíð afturat einum maraton. Hesin onglendingurin sær út til at koma sær í rekordbókina hjá Guiness. Sum fult útgjørdur 1. hjálpari skuldi hann renna undir 4 tímar fyri at klára hetta, og tað eydnaðist akkurát. Legg merki til, at maðurin ikki er í vanligum renniskóm, men í tungum trygdarskóm!
Millum teir mongu áskoðararnar var stórur partur av búfólkinum og starvsfólkunum á Boðanesheiminum. Eitt sera væleydnað og sjarmerandi tiltak skal sigast. Rennarar og búfólk heilsaðust ovurfegin.
Hesir báðir høvdu harðasta túrin og vóru longst úti í gjár. Tveir sera litríkir rennarar í føroyska rennilandslagnum. Regin Jóanesarson ætlaði at melda til ½ maraton, men kom av misgáum at melda til fult. Men so rann hann bara tað, heldur enn at rætta tilmeldingina. Hans Birgir (Biggi) hevur enn runnið øll Tórshavn Marathon umframt at hann rann við sum gestaluttakari á oyggjaleikunum í Føroyum.
Allar myndir læntar frá Bragdinum – Faroefoto
Øll úrslitini síggjast her


text:
----------------------
Bókadagurin 2010
12. nov. 2010
Tann 14. november 2010 í Miðlahúsinum
og á Hvonn kl. 14 – 18
Skrá:
Barnabókatiltak
Miðlahúsið kl. 14-15
- Ingun Christiansen: Garðvættrarnir gera uppreistur
- Barnakórið við Joannu Johansen kemur at syngja sangir úr bókini
- Helle T. Johansen: Tey í 5B
- Rakel Helmsdal: Skrímslavitjan
- Janus á Húsagarði: Mosalisa (Janus teknar saman við børnunum, til ber hjá teimum vaksnu at fara yvir á Hvonn at lurta, meðan børnini halda á at tekna.)
Vaksnabókatiltak
Miðlahúsið og Hvonn frá kl. 15
Upprunaføroyskar bókmentir
Hvonn kl. 15
- Sigri Gaini: Vaknandi
- Hanus Kamban: Gullgentan
- Tóroddur Poulsen: Rend
- Marjun S. Kjelnæs: Skriva í sandin
- Sonne Smith: Søgan um jødarnar
- Agnar Artuvertin: Sporvognurin
Tíðarrit
Hvonn kl. 16
Listabloggurin
Vencil
Týðingar
Miðlahúsið kl. 16.35
Elin Henriksen: At máta heimin eftir Daniel Kehlmann
Marianna Hoydal: Pedro Páramo eftir Juan Rulfo
Carl Johan Jensen: Hvíta Bókin eftir Einar Már Guðmundsson
Pallborð
“Hví koma so fáar skaldsøgur á føroyskum og hví hevur tað týdning at fleiri koma?”
Miðlahúsið kl. 17
Í pallborðinum:
Marna Jacobsen, Carl Johan Jensen, Turið Sigurðardóttir og Bergur D. Hansen.
Orðstýrari verður Súni Merkisstein
----------------------
Jóanes Nielsen-bringuskelti
og Skrímsla t-troyggja á BogForum 201010. nov. 2010
Aftur í ár verða føroyskar bókmentir umboðaðar á bókastevnuni BogForum í Keypmannahavn, og eins og undanfarnu ár eru tað forlagið Torgard við Hugini Eide og Bókamiðsølan og Bókadeild Føroya Lærarafelags, sum hava ein felags bás á stevnuni. Á básinum ber til at ogna sær føroyskar bøkur bæði á føroyskum og á donskum.
Bókamiðsølan og Bókadeildin standa fyri tí føroyskt mælta partinum á bókastevnuni og forlagið Torgard fyri tí dansktmælta.
Torgard hevur síðani byrjan fyri 2½ ári síðani givið út danskar týðingar av skaldsøgum og yrkingum um hjá Jóanesi Nielsen, Gunnari Hoydal, Sólrún Michelsen, Jógvani Isaksen og Carl Jóhan Jensen umframt barnabókum hjá Rakel Helmsdal og Bárði Oskarsson.
Mestsum allar útgávurnar hava fingið góð ummæli í donsku bløðunum og á donskum internetsíðum. Umframt bøkur hevur forlagið eisini dvd-fløgur við filmum hjá Katrini Ottarsdóttir í sínum katalogi.
Allar útgávur forlagsins fáast til keyps á BogForum - við dyggum avsláttri.
Og í ár hevur forlagið ikki bara bøkur og filmar at bjóða, men eisini "merchandise".
Jóanes Nielsen-skelti
Yrkingarnar hjá Jóanesi Nielsen ýða við vælsitandi "slagorðum" ella one-liners, og hetta hevur givið forlagnum hugskotið at gera bringuskelti (badges) við sitatum úr yrkingum hjá Jóanesi Nielsen, bæði átrúnarlig sitat sum "Gud er batteriet i dildoen" og poetisk sum "Poesi stopper huller i blæsten". Sniðgevi er Høgni Egholm Magnussen, ið eisini hevur gjørt kápur til tær flestu bøkurnar hjá forlagnum.
T-shirt við skrímslum
Til BogForum í ár hevur forlagið eisini fingið prentað eina t-shirt við teimum báðum væl umtóktu skrímslunum úr myndabókarøðini hjá Rakel Hemsdal o.fl. um Stóra Skrímsl og lítla skrímsl. Torgard hevur givið út 4 av bókunum í røðini. Tær eru sera væl umtóktar, ikki bara í Føroyum og Danmark, men eisini "úti í verðini". Tær eru higartil givnar út í Føroyum, Íslandi, Svøríki, Danmark, Finnlandi, Fraklandi og Spania. T-troyggjan hjá Torgard er fyrsta.
Bæði bringuskelti og t-troyggja verða at fáa á BogForum. Stevnan er komandi vikuskifti, fríggjadag 12. november til sunnudag 14. november í Forum í Keypmannahavn, allar dagar kl. 10-18.
Les eisini á http://www.forlagettorgard.dk/
Uppaftur
----------------------
Bókmentavirðislønir M.A. Jacobsens 2010
2. okt. 2011
Hósdagin 30. oktober vórðu ársins M.A. Jacobsens virðislønir frá Tórshavnar Býráð lætnar í Müllers Pakkhúsi í Havn.
Rógvi Mouritsen fekk virðisløn M. A. Jacobsens fyri yrkisbókmentir fyri bókina ”Fiskar undir Føroyum”.
Tóroddur Poulsen fekk virðisløn M. A. Jacobsens fyri fagrar bókmentir 2010 fyri yrkingasavnið ”Útsýni”.
Bjørki Geyti fekk virðisløn M. A. Jacobsens fyri mentanaravrik 2010 fyri Føroya Sjósavn.
Janus á Húsagarði fekk barnabókaheiðursløn Tórshavnar Býráðs 2010 fyri m.a. bøkurnar um Mosamolis og Mosalisu.
Jensina Olsen fekk barnabókaheiðursløn Tórshavnar Býráðs 2010 fyri tað serliga, hon hevur givið børnunum í tónleiki og sjónleiki.
Rithøvundafelagið ynskir teimum øllum hjartaliga tillukku!
Les meira á www.torshavn.fo
Uppaftur
----------------------
Føroyskar skaldsøgur
17. mai 2010
Í sambandi við framsýningina "Bábelstornið 100 ár", hevur Landsbókasavnið gjørt ein lista við upplýsingum um allar skaldsøgurnar til vaksin, sum upprunaliga vórðu skrivaðar á føroyskum í tíðarskeiðnum 1909-2009.
Upplýsingar fevna um útgávur, týðingar, handrit, ummæli og ymiskt annað, sum hevur við ymsu skaldsøgurnar at gera. Listin er at finna á heimasíðuni hjá framsýningini, og hann verður javnan dagførdur við nýggjum upplýsingum.
Sí listan her ...
Uppaftur
----------------------
Nýggjur sáttmáli millum Kringvarp Føroya og Rithøvundafelag Føroya
10. mars 2010
Rithøvundafelagið og Kringvarp Føroya hava skrivað undir ein nýggjan sáttmála, sum fyribils kemur at galda fyri alt árið 2010. Sáttmálin kemur í staðin fyri gamla sáttmálan frá 1993.
Nýggi sáttmálin byggir á eina fastprísskipan, sum gevur Kringvarpi Føroya rætt at senda ritverk hjá limunum í Rithøvundafelagnum fyri eina fasta árliga upphædd, sum síðan verður goldin høvundunum at verkunum umvegis Rithøvundafelag Føroya.
Endamálið við nýggju avtaluni er at gera tað lættari hjá Kringvarpi Føroya at senda ritverk eftir føroyskar høvundar og týðarar og harvið gera skaldskap og rithøvundar nógv sjónligari í føroysku miðlunum.
Sáttmálin er at finna undir skránni "Felagið -> Yrkismál".
Uppaftur
----------------------
16. jan. 2010
Kunning um umsóknarfreistir fyri stuðul frá Kulturkontakt Nord (KKN).
FLYTFØRISSTUÐULIN
Fýra stuðulsumfør fyri einstaklingar verða í 2010. Tvey í vár og tvey í heyst. Netverksstuðul (styttri) kann søkjast tvær ferðir í ár, og longri netverksstuðulin kann søkjast eina ferð, í heyst.
Stuðul til BÚDEPLAR TIL LISTAFÓLK (residens) er aftur tøkur at søkja. Freistin at søkja er 24. februar, og skipanin er opin frá í dag. Við stuðlinum kunnu búdeplar bjóða listafólkum úr øðrum Norðurlondum ella baltisku londunum eitt uppihald. Umsóknarumfarið til búdeplar er galdandi fyri 2010 og 2011.
MENTANAR- OG LISTASTUÐULIN (herundir framleiðsla) um várið og um heystið.
Týðarastuðulin kann søkjast tvær ferðir um árið: 1. apríl og 1.
oktober. Leiðreglur og umsóknarblað er at finna á heimasíðuni hjá Norðurlandahúsinum, undir Kulturkontakt Nord.
UMSÓKNARFREISTIR FYRI VÁRIÐ 2010:
Flytførisstuðul:
Flytføri fyri einstaklingar:
13.1 – 10.2.2010
31.3 – 21.4.2010
Netverk (styttri):
3.2 – 10.3.2010
Stuðul til búdeplar fyri listafólk:
13.1 – 24.2.2010
Mentanar- og listastuðulin:
Førleikamenning, listdómur og vitanardeiling:
22.2 – 22.3
Framleiðsla og miðlan:
22.2 – 22.3
GG! Allur stuðul skal søkjast online. Meira kunning og vegleiðing um krøvini eru at fáa á heimasíðuni hjá stovninum:
www.kulturkontaktnord.org.
Eisini ber til at lesa um møguleikarnar fyri stuðli úr KKN á heimasíðuni hjá Norðurlandahúsinum: http://www.nlh.fo/00261/00262.
Uppaftur


text:
7368.17 - Økokritikkur og økoskaldskapur
Skeiðsnummar
7368.17
Heiti
Økokritikkur og økoskaldskapur
ECTS
15
Fortreytir
Tann lesandi skal hava lokið prógv í føroyskum á grund.
Endamál
Málið við skeiðinum er at lýsa føroyskan skaldskap úr einum økokritiskum sjónarhorni. Skeiðið er skipað í samstarvi við linjulærugreinina: Náttúra og tøkni. Tvørgreinalig námsfrøði og læringarhættir verða lærufrøðiliga grundarlagið.
Innihald
Skeiðið er ein gjøgnumgongd av føroyskum skaldskapi úr einum økokritiskum, bókmentafrøðiligum og lærugreinarfrálærufrøðiligum sjónarhorni. Bókmentir, sum lýsa náttúruna sum umhvørvi og sum lívfrøði, verða lisnar. Tann lesandi skal gerast tilvitað/ur um, at ymiskir tekstir krevja ymiskar lesihættir, og tey skulu ogna sær evnini at meta um, hvørja tekstmóttøku ávísir tekstir kunnu fáa hjá næmingunum og at leggja undirvísingina til rættis við tí í huga. Tann lesandi skal kunna við støði í bókmentafakligum krøvum og í lærugreinafrálærufrøðini greina og tulka tekstir úr økokritiskum, darwinistiskum og reseptións¬krit¬iskum sjónarhornum og seta hann í ein tíðar- og ráksamanhang. Tvørgreinaligt samstarv og tvørgreinalig námsfrøði verður framt í verki við felags framløgum hvønn dag. Tvørgreinaliga samstarvið fevnir eisini um: 1. Fakligan túr til Sands 2. Vikuskeið á Voxenåsen í Oslo, har tey lesandi fáa breitt innlit í norskan skaldskap, film, list, mál og bókmentir úr føroyskfakligum, didaktiskum, náttúruvísindaligum og økokritiskum sjónarhornum. 3. Verkstovur við tvørgreinaligum innihaldi.
Læru- og undirvísingarhættir
Skift verður millum fyrilestrarlíknandi dialogiska frálæru, verkstovur, útferðir og framløgur.
Læruúrtøka
Tá skeiðið er lokið, skal hin lesandi verða førur fyri at lesa tekstir og føroyskviðkomandi tilfar og evnir úr einum økokritiskum sjónarhorni. Føroyskfakliga skal tann lesandi duga at vísa á hvørji tíðar-, tema- og stíleyðkenni síggjast aftur og eru umboðað í skaldskapinum. Frálærufrøðiliga skal tann lesandi ogna sær førleika at lýsa ymiskar læringarhættir og vísa á, hvørjir undirvísingarhættir og læringarmøguleikar eru møguligir í tekstunum. Tann lesandi skal duga at byggja brýr millum føroyskt og náttúru og tøkni og duga at vísa á, greiða frá, meta um og leggja til rættis frálærutilfar og frálærugongdir í tvørgreinaligum bókmenta- og tekstlestri við støði í økokritikki og náttúruvísindaligum ástøði. Tann lesandi skal eisini duga at meta um á hvørjum økjum tvørgreinaligt samstarv er gjørligt við støði í valda tilfarinum og hvørji háttaløg, og hvørjir eftirmetingarhættir eru egnaðir/ikki egnaðir til valda frálærutilfarið og undirvísingargongd.
Próvtøkuháttur
50% av próvtalinum eru 3 smáar skrivligar uppgávur á uml. 6000 tekn, sum verða skrivaðar ávegis. Givið verður próvtal eftir galdandi stiga fyri hvørja teirra. Skeiðið endar við eini verkstovu, sum telur 50%. Mál, stavseting og samlaða skrivliga framsetingin telur 20% av uppgávunum, fakdidaktiska innihaldið telur 30% og føroyskfakliga innihaldið telur 50%
Próvdøming
Innanhýsis
Próvtalsstigi
7-talsstigin
Lestrarlisti
Tilfarið til skeiðið liggur á Moodle
Ábyrgd
Vár í Ólavsstovu


text:
Toftir
Á sunnara enda á Eysturoynni, eystanmegin Skálafjørðin, liggur bygdin Toftir. Toftir er markatalsbygd frá landnámstíðini, og t.d. er Rituvík niðursetubygd frá Toftum. Toftir umfatar í dag økið frá Gerðinum úti á Nesi og inn á Høganes. Tann fyrsta búsetingin á Toftum var: Millum áirnar: Fossánna og Hellánna, og hetta økið er framvegis heimrust.
Ítrott[rætta | rætta wikitekst]
Kend toftafólk[rætta | rætta wikitekst]
- Alfred Olsen, f. 1947, Løgtingslimur
- Christian Andreasen, f. 1959, Løgtingslimur
- Elin Bjørg Højgaard, 1945-1977, rithøvundur og songkvinna
- Fróði Benjaminsen, f. 1977, fótbóltsleikari
- Hans Jacob Højgaard, 1890-1980, Tónaskald
- Jóan Símun Edmundsson, f. 1991, fótbóltsleikari
- Jógvan Ingvard Olsen, f. 1930, Løgtingslimur
- Johan M. Fr. Poulsen, 1904-1992, Løgtingslimur
- Júst í Túni, íbirtari, undangongumaður, vinnulívsmaður
- Karolina Petersen, f. 1924, Landsstýriskvinna
- Villiam Soo Joensen, f. 1997, Tónleikari
Slóðir úteftir[rætta | rætta wikitekst]
Coordinates: 62°5′20″N 6°44′8″W / 62.08889°N 6.73556°W
Keldur[rætta | rætta wikitekst]


text:
Skipa fyri túrum, spølum, ymiskum handaligum og matgerð saman børnum og ungum við avbjóðingum
Almannaverkið
So eru hesi størvini nakað fyri teg. Almannaverkið sóknast eftir tveimum starvsfólkum til Frítíðartilboðið í Svanga 24. Uppgávan er millum at virka fyri, at borgararnir fáa neyðugan stuðul, umsorgan og fáa upplivingar í gerandisdegnum.
Tað námsfrøðiliga arbeiðið fevnir millum annað um at skipa fyri túrum, matgerð, spølum og ymiskum handaligum.
Um størvini
Tvey størv á 20-25 tímar um vikuna at byrja skjótast gjørligt. Møguleiki er at gera avtalu um lægri tímatal, um ynski er um tað.
Arbeitt verður seinnapartar gerandisdagar og størvini hóska seg væl til lesandi.
Møguleiki verður eisini at verða avloysari á sambýlum í eindini.
Útbúgving
Søkt verður eftir fólki við við námsfrøðiligari ella heilsufakligari útbúgving. Um ongin við nevndu útbúgvingum søkir, kunnu størvini verða fyribilssett við hjálparfólki. Neyðugt er at hava koyrikort til bil.
Um Frítíðartilboðið í Svanga 24
Frítíðartilboðið er ætlað børnum og ungum í aldrinum 9-18 ár, sum menningartarn og/ella autismu. Málið við frítíðartilboðnum er at geva børnunum og teimum ungu eitt mennandi námsfrøðiligt tilboð eftir skúlatíð. Dentur verður lagdur á at menna sálarligu, fatanarligu, málsligu, motorisku og sosialu førleikarnar, so tey betri verða før fyri at virka í felagsskapi og gerast so sjálvstøðug, sum til ber.
Arbeiðsuppgávur
Vit leggja okkum eftir at arbeiða við støði í møguleikum, heldur enn forðingum, harafturat verður arbeitt tvørfakligt, so borgarin fær tænastu á høgum støði. Javnvirði, tolsemi og yrkisdugnaskapur er partur av okkara gerandisdegi, og somuleiðis leggja vit okkum eftir at skapa góðan trivnað á arbeiðsplássinum, bæði millum borgarar og starvsfólk.
Í námsfrøðiliga arbeiðinum leggja vit dent á sjálvsavgerðarrættin hjá tí einstaka, menning og sjálvbjargni. Í hesum sambandi verða amboð til at skipa gerandisdagin við brúkt. T.d. Boardmaker. Eisini verður dentur lagdur á ”Low arousal námsfrøði”.
Væntanir
Arbeiðsuppgávurnar eru fjøltáttaðar, og er tað tí týdningarmikið, at tú megnar at arbeiða sjálvstøðugt og viðvirka til tvørfakligt samstarv við millum annað arbeiðspláss og skúla.
Vit leita eftir umsøkjarum, sum skilja lyklaorðini umsorgan og nærveru. Vit leggja dent á ein viðurkennandi og fevnandi atburð í gerandisdegnum, har dentur verður lagdur á góðan trivnað. Umsøkjarar mugu vera væl fyri fakliga, sálarliga og likamliga og vit vænta, at tú hevur KT-førleikar á brúkarastøði.
Um Eind 5
Í Almannaverkinum er Eind 5 partur av Trivnaðardeplinum og er fyri børn, ung og vaksin við menningartarni og autismu í Suðurstreymoy. Meiri kunning um Eindina fæst við at trýsta her
Setanar- og lønarviðurskifti
Setanarøkið er Almannaverkið við tænastu í Trivnaðardeplinum – Eind 5. Tann, ið settur verður, má tola broytingar í starvinum og at hetta kann verða umskipað til eisini at fevna um aðrar uppgávur.
Løn sambært sáttmála millum Fíggjarmálaráðið og avvarðandi fakfelag við samráðingarrætti fyri økið.
Umsókn
Tú søkir starv við at trýsta á tann grøna knøttin “Søk starvið”.
Freist
Umsóknir skulu vera Almannaverkinum í hendi í seinasta lagi 07.01.2021.
Nærri upplýsingar um størvini fáast við at venda sær til Ninu Durhuus Fossádal, leiðara, á tlf. 297420 ella Teitur Jóannesarson, virkandi eindarleiðara, á tlf. 297410.


text:
Turkiskir fólkatónar og egyptiskt hip-hop
Diversity Week hjá Tórshavnar Kommunu endar við einum braki í Norðurlandahúsinum fríggjakvøldið við tónleiki frá danskt/turkisku AySay og egyptisku Yukka.
Hetta kvøldið verður Skálin umskapaður til ein hugnaligan klubb við stórum palli, lekrum ljósi, kaféborðum, barr og góðum stemningi. Kvøldið byrjar við vøkrum tónum frá trioini AySay sum samantvinnar miðeysturlendskan fólktatónleik við vesturlendska tónlist. Tekstirnir eru bæði danskir og turkiskir og við at nýta bæði siðbundnar turkiskar rútmur og ljóðføri sum Saz og Darbuka saman við elektriskum gittara og sampling, roynir bólkurin at káma mørkini ímillum eystur og vestur.
AySay spældi millum annað á Spot festivalinum í Århus í ár, har tey fingu sera góð ummæli. Eftir steðgin fara vit upp í tempo á ferð til egyptalands og sterka rapparan Yukka. Yukka hevur ofrað alt fyri sín tónleik.
Frá einum degi til annan mátti hon rýma frá sínum lívi í Egyptalandi, eftir at hon í kjalarvørrinum av tí Arabiska Várinum byrjaði at brúka rapptónleik aktivistiskt í eini roynd at gera umheimin varugan við politiskar trupulleikar.
Yukka kemur í Norðurlandahúsið við knívsskørpum tekstum og beinhørðum tónleiki. Saman við henni er eitt glóðheitt toymi, sum telur ein dansara og feita diskaran DJ Aviaja. Um konsertina sigur hon: “Verið til reiðar til eitt stórt kvøld!”
Lesandi fáa 50% í avsláttri av atgongumerkjaprísinum.


text:
Kringvarpið sigur í februar í 2015, at hetta er heimsins besta pressumynd, World Press Photo of the Year. Myndina hevur Mads Nissen á donsku avísini Politiken tikið.
Røddin í Kringvarpinum ber í januar í 2014 hesa søgu um ein ríkmann í Hongkong, sum vil geva milliónir til tann, sum kann umvenda lesbisku dóttrina.
Uppgávur
1. Hvat síggja vit á ársins pressumynd í 2015?
2. Greið frá, hví henda myndin mundi vinna kappingina. Leitið á netinum og roynið at finna grundgevingar hjá dómsnevndini at velja júst hesa mynd sum heimsins bestu.
3. Spyrjið ein pressufotograf, hvat eyðkennið er fyri eina góða pressumynd. Finnið dømi um ringar og góðar pressumyndir.
4. Ber ársins pressumynd í 2015 saman við innihaldið í tíðindastubbanum um pápan í Røddini, sum vil umvenda lesbisku dóttrina.
5. Er tað ein sjúka at vera samkynd(ur)?


text:
Ráð og snildir
Magic Loop
Magic Loop Magic Loop er ein arbeiðsháttur, sum kann brúkast tá tað, sum tú bindir, ikki røkkur runt um ein rundstokk (t.d. ermur). Við at nýta
At binda dupultan kant
At binda dupultan kant Seinastu troyggjurnar eg havi bundið, hava havt dupultan háls ella dupultan kant niðast á ermu og buli. Eg eri als ikki
At binda við fleiri tráðum
At binda við fleiri tráðum At binda fleiri tráðir við einum noða, kann ofta vera neyðugt, um talið av noðum ikki gongur upp, ella um
At vaska bundin pløgg
At vaska bundin pløgg Míni bundnu pløgg eru ikki liðug fyrr enn tey eru vaskaði. Hetta tí at eyguni leggja seg penari og fyri at


text:
Her eru startlistarnir til Norðurlendsku Meistarastevnuna og JuniorMeistarastevnuna 2019, sum Svimjisamband Føroya skipar fyri í Svimjihøllini í Gundadali, nú næsta vikuskifti hin 29. november til 1. desember 2019. Startlistarnir síggjast eisini her á livetiming.se
Tilsamans eru tey eini 183 svimjarar sum fara at kappast hesar tríggjar dagarnar í Gundadali – 44 úr Estlandi, 32 úr Finnlandi, 27 úr Danmark, 25 úr Íslandi, 24 úr Svøríki, 16 úr Noregi og 15 úr Føroyum, harav 92 gentur/kvinnur og 91 dreingir/menn.
Sí annars stevnusíðuna á ssf.fo, har vit leggja út viðkomandi leinki til innbjóðing, startlistar, live timing, úrslit og stroyming og tílíkt, so hvørt sum hetta er klárt.


text:
Suðuroyarmál
Suðuroyarmál er eitt málføri av føroyskum. Fyri okkurt um hálvari øld síðan varð skemtandi farið at kalla suðuroyarmál suðuroyskt. Henda skemtandi málvilla hevur nú hjá summum mest sum fest seg sum regluligt talumál samjavnt við eitt nú tungumálsheitið føroyskt. Suðuroyarmál er kortini einki sjálvstøðugt tungumál, men eitt føroyskt málføri eins og havnarmál, norðuroyamál, vágamál, o.s.fr.
Suðuroyarmálið er nógv broytt. Høvuðsorsøkin til hetta man stava frá skúlunum. Har hevur av flestu lærarum í føroyskum dentur verið lagdur á at nýta somu úttalu sum í meginøkinum. Tey seinnu árini eru so eisini sjónvarp og útvarp komin inn í myndina, og hava tey so eisini sína ávirkan.
Størsti munurin millum suðuroyarmálið og vanliga føroyska er:
- at ístaðin fyri eg verður sagt je.
- at ístaðin fyri vit verður sagt okur.
- at ístaðin fyri tit verður sagt tykur.
Eitt annað, sum brýtur av, er at tað verður eitt E-ljóð í endanum av nógvum orðum, sum enda við I ella U, eisini er at nevna, at Æ oftast verður verur broytt til E. Sum dømi um hetta kunnu vit nevna ræðast (reðast), sær (ser), lær (ler), frælsi (frelse), gæs (ges), skræða (skreða) og æða (eða).
Onnur fyribrigdi er at J varð brúkt sum fyrsti bókstavur í orðum sum byrja við E ella G. Sum dømi um hetta kunnu nevnast gina (jina), eg (je), gera (jera), gil (jil) og geva (jeva). Við hvørt verður J skotið upp ímillum eitt hjáljóð og eitt sjálvljóð. Sum dømi kann nevnast teg (tje), meg (mje) og seg (sje).
Tó at Suðuroyggin ikki er so stór í vídd, og ikki er so langt millum bygdir, so breyt málið rættiliga nógv av frá bygd til bygd. Eitt tað sjónskasta dømi um hetta eru Sandvík og Hvalba. Tær eru grannabygdir, og tá ið tað vóru niðursetufólk úr Hvalba sum bygdu Sandvík av nýggjum í 1811, so skuldi man trúð, at sami málburðir varð brúktur í báðum bygdunum, men so var ikki. Meðan henda regla "Æ til E" er føst í sunnaru helvt av oynni, so er hon tað ikki í sandvíksmálinum.
"Á" hevur við hvørt verið brúkt ístaðin fyri "AT". Dømi at svimja søgdu sandvíkingar teir fóre á svimja. Sandvíkingar søgdu eisini hann fór á leita ístaðin fyri at leita og hon fór á møðast. Um orð byrja við H ella K er at siga, at tey ofta hava verið framborin við heilt bleytum ljóði í fyrsta stavilsi. Til dømis hjallur, kjallari, kjøt og kemdi.


text:
Tað er framvegis góður møguleiki fyri, at FC Suðuroy fer at flyta niður, men teir á Vágseiði stríðast við lív og sál fyri at halda tørn um plássið í 1. deild.
Í dag hevði FC Suðuroy vitjan á Vágseiði av B71. FC Suðuroy vann 4-3, eftir at B71 í steðginum var frammanfyri 2-1.
Úrslitið ber við sær, nú tað resta trý umfør, at FC Suðuroy er á níggjunda plássi við 26 stigum. Tað er eitt stig aftur til EB/Streym, tað eru trý stig fram til B36, og tað eru fýra stig fram til KÍ.
Fríði Holm setti hol á fyri heimaliðið, tá ið fimm minuttir vóru farnir. Clayton Soares javnaði til 1-1, tá ið hann umsetti brotsspark til 1-1, og lítla løtu undan steðginum vóru heimamenninir óhepnir við nærra stólpa at gera sjálvmál, eftir at B71 hevði lagt innfyri úr høgru.
Heri Kjærbo javnaði til 2-2, tá ið seinni hálvleikur var tíggju minuttir gamal, og so skoraði FC Suðuroy tvey mál og legði seg á odda 4-2. Málskjúttar vóru Fríði Holm, sum harvið varð tvífaldur málskjútti. Hann skoraði úr stuttari fjarstøðu, og akkurát innskifti Dávid Jónsson Lisberg økti til 4-2, tá ið hann varð spældur leysur eitt sindur til høgru.
Tá vóru 86 minuttir farnir. Minuttin frammanundan 4-2 málið misti B71 Gunnar Lydersen, sum sá gula kortið fyri aðru ferð. Kortini eydnaðist tað B71 at minka um munin til 4-3, tá ið Jónas Warner við langskoti eitt sindur úr høgru sendi bóltin í handara síðunetið. Sandoyingar endaðu við níggju monnum, tí Victoriano Jose Fragola sá síðstu løtuna gula kortið tvær ferðir.
B71 er á fjórða plássi við 37 stigum.
Leygardagin fær B71 vitjan av NSÍ, og sama dag fær FC Suðuroy vitjan av Víkingi.
Leygardagin 16. oktober
Skála – KÍ
B36 – AB
B71 – NSÍ
FC Suðuroy – Víkingur
Sunnudagin 17. oktober
HB – EB/Streymur


text:
Hetta er veruliga tað løgnasta, eg havi upplivað. At vera bangin fyri at koma nær fólki, tí at eg kann doyggja av tí.
Hetta minnir óhugnaliga nógv um ein science fiction film. Føroyar settar í undantakstøðu av einari hóttandi sótt, sum kann koma at kosta gomlum og sjúkum lívið!
Men hinvegin, tú kanst doyggja av so mongum, kríggi td. í Sýria ella Kongo ella onkrum øðrum landi. Í Føroyum er hóast alt, alt sett inn fyri at tryggja tær, at tú skalt koma so snikkaleys sum gjørligt burtur úr hesum.
Kreppunevndir, løgtingið, landstýrið, heilsustarvsfólk, løgreglan og mong, mong onnur, sum veruliga leggja alla orku í at fáa skil á støðuni, at hjálpa har tey kunnu.
Og kortini eru vit ótakksom og grenja og skríggja í útvarpinum um alt tað óhoyrda, sum fer fram, og gera Jóhannu á Bergi til tað stóra dýrið, og tey lesandi, sum vilja sleppa heim, til okkara erkafíggindar.
Eg skammi meg av hesum – sjálvt Carsten Jensen, sum er ein av harðastu kritikarunum av sínum egna landi, rósar sínum myndugleika upp í skýggini fyri tey átøk, sum tey hava sett í verk. All right – hann sammetir við USA, har Trump ger corona-smittuna til eitt politiskt vápn, sum hann kann brúka.
Men á facebook oysa føroyingar, sum man annars skuldi hildið, høvdu eitt lítið sindur ímillum oyruni, gor og gall yvir løgmann og landslækna og you name it og gera tað til ein trupulleika millum loysing og samband! Hallóv – er onki mark fyri hesum vrøvlinum?
Sjálvandi ber til at vera ósamd við hesum og hasum, men ongin orsøk er til at oysa alt upp í varg, sum td. ein fólkavaldur gjørdi, sum nærum avmæltur skríggjaði upp í útvarpinum.
Sjálv eri eg so heppin at verða sloppin í sóttarhald, tí at tað ber til at arbeiða heimanífrá. Í Vágum bjóða tey teimum grannahjálp, sum hava brúk fyri onkrum, hattin av fyri tí, onki grenj, í staðin bróta tey upp um armar og fara til verka, sama við teimum, sum arbeiða á ellisheiminum her vesturi – tey hava eina stóra og týdningarmikla uppgávu.
Tað er annars eitt sindur løgið – fyri nú at blíva eitt lítið sindur politisk – at tey, vit dúva mest uppá í hesum tíðum, eru tær undirbetaltu kvinnurnar. Tøkk fái tær og øll hini við.
Eg skilji væl tey ungu lesandi, sum vilja sleppa heim til familjuna í hesum døgum, sjálv hugsi eg nógv um mína familju, sum er í Danmark, og sum hevur valt ikki at koma heim, harav ein teirra hevur átt fyri fáum døgum síðan og gjørt meg til langommu.
Men eg – ja, eg havi tað fínt, skal eg heilsa og siga: vesipappír, tak yvir høvdið, mat í køliskápinum, góðar bøkur, rættlestur og ritstjórn fyri BFL, kaffi á kannuni, sjónvarp, tónleik og góða song at sova í. Tað minsta, eg kann gera, er at lurta eftir serkunnleikanum, og tað haldi eg, at øll eiga at gera.
Vit skulu helst eisini liva aftaná corona, næstan sum mín novemburkaktus á myndini, hann hevur tikið veruligt dik á seg og blómar, sum eg veit ikki hvat, tá ið hann í grundini átti at verið farin í dvala.


text:
Søgunámið
Bókaklubbin
- Síður: 131
- Útgávuár: 2019
- Upprunamál: føroyskt
- Innbinding: innbundin
- Rithøvundur: Steintór Rasmussen
- Myndir: Allan K. Davidsen, Herdis Jakobsen, Solveig Hansen, Ann-Mari Egholm, Turið Konoy
Eitt nám kann vera holur og gongir undir jørð, har tú kanst høgga kol ella grava eftir gulli. Men tað kann eisini vera eitt stað, har tú kanst nema tær miklan vísdóm og kunnleika. Á tíni ferð ert tú komin til eitt søgunám.
ABRAKADABRA
Ein lokkandi heimur letur upp sínar dyr.
Í 16 myndprýddum søgum og ævintýrum er kanska okkurt, ið vil hugfanga teg. Tú kanst leita í tí vakra og kærleiksfulla. Men eisini í tí vandafulla og óhugnaliga. Lívið er góður og ræðandi søgur. Sum ein spennandi bók. Uttan aldursmark.


text:
Korfu
Korfu (Grikskt mál: Kέpkupa, Kérkyra) er ein oyggj í Grikkalandi. Hon liggur í oyggjabólkinum vestanfyri meginlandið, sum verður nevndur Jónaoyggjar ella Eptanisa. Korfu er tann næststørsta oyggin í hesum oyggabólki. Fyrra orðið kemur frá fornu griksku gudalæruni, Io var ein prestinna, sum Zeuz var forelskaður í. Hann gjørdi hana um til eina kúgv, og síðan gjørdi hann seg sjálvann um til ein tarv, og tá tey komu til Jonisku oyggjarnar, fingu tey barnið Evropa, sum bleiv til heimspartin Evropa. Seinna orðið merkir Sjeyoyggjar, sum sipar til tær sjey høvuðsoyggjarnar. Oyggjabólkurin hevur tó fleiri smærri oyggjar og hólmar enn tær sjey. Høvuðsbýurin á Korfu eitur eisini Korfu. Í høvuðsbýnum búgva umleið 33.000 fólk. Á allari oynni búgva umleið 110.000 fólk.
[rætta | rætta wikitekst]
Oyggin er tætt knýtt at griksku søguni heilt aftur til byrjanina á tí forngriksku gudalæruni. Tað grikska navnið Kerkyra ella Korkyra hevur relatiónir til tvær sterkar ímyndir av vatni: Poseidon, havgudurin, og Asopus, ein týdningarmikil á á grikska meginlandinum. [1] Sambært søgnini, so gjørdist Poseidon ásttikin í tí vøkru nymfuni Korkyra, sum var dóttir Asopus og áarnymfuna Metope, og burturførdi hana. Poseidon førdi Korkyru til ta navnleysu oynna, og í hjúnarbandseydnu bjóðaði henni at uppkalla oynna eftir henni: Korkyra. Hetta navnið er síðan vorðið Kerkyra. Saman fingu tey eitt barn, sum tey nevndu Phaiax. Eftir hesum barnið eru íbúgvarnir á Korfu uppkallaðir. Teir vera nevndir Faiakes á grikskum. Á látínskum bleiv tað til Phaecians.
Søga[rætta | rætta wikitekst]
Korfu hevur hoyrt til ymisk harradømi gjøgnum tíðirnar, og har hava verið nógv stríð, og borgir eru bygdar fyri at verja oynna og Korfu bý. Tvær borgir fevna um allan býin, og tað er einasti býur í Grikkalandi, sum á henda hátt er so væl vardur av borgum. Orsakað av hesum hevur grikska stjórnin avgjørt at nevna býin Kastropolis (borgbýurin). Korfu var leingi stýrt av Venesianska Ríkinum, sum niðurbardu fleiri kringsetingar av turkum. Eftir Napoleonskríggini kom Korfu undir bretskt harradømi. Tað endaði tó við, at Bretska Ríkið leysgav Korfu og hinar Jonisku oyggjarnar, soleiðis at tær kundu sameinast við tað nýggju griksku tjóðina. Henda sameining fór endaliga fram í 1864 við London Sáttmálanum. Í 2007 kom Korfu býur við á listan yvir heimsarvar hjá World Heritage Sites.
Fyrra heimskríggj[rætta | rætta wikitekst]
Undir Fyrra Heimskríggi gjørdist Korfu eitt stað har serbiskir hermenn og vanlig fólk flýddu frá heimlandi teirra, sum var hersett av bulgarum, týskum og eysturríkarum. Teir vóru nógvir í tali, og oyggin kláraði ikki at breyðføða allir hesir menn. Nógvir teirra doyði av hungri ella av sjúku og øðrum. Líkini av teimum flestu av teimum vóru jarðað á sjónum við ta lítlu oynna Vido, sum er beint uttanfyri havnina við Korfu býi. Serbar hava seinni reist ein minnisvarða á oynni til minnis um teir serbar, ið lótu lív og vóru jarðaðir har.
Ferðavinna[rætta | rætta wikitekst]
Korfu er eitt vælumtókt ferðavinnumál. Til fyrst í 20. øld var tað mest kongalig úr Evropa og onnur av aðalstætt. Eitt nú kunnu nevnast Keisari Wilhelm II av Týsklandi og Keisarinna Elisabeth av Eysturríki. Í dag eru tað eisini nógvar familjur frá miðalstættini, ið vitja oynna, hesi eru fyrst og fremst úr Bretlandi, Skandinavia og Týsklandi. So við og við er tað vorði til hópferðavinnu. Teimum ríku dáma tó enn væl at vitja oynna. Eitt nú kann nevnast, at limir úr Rothchild familjuni og russiskir oligarkar eiga hús í landnyrðings partinum av oynni.
Myndir[rætta | rætta wikitekst]
Keldur[rætta | rætta wikitekst]


text:
Sum nakað nýtt í Føroyum bjóðar PETRI Tannklinikk fulltíðar lesandi 15% í avsláttri uppá útvaldar tannviðgerðir, sum ikki longu fáa alment ískoyti. Øll eru vælkomin inn á klinikkina, har tit í móttøkuni kunnu hoyra nærri um møguleikan at fáa lestraravsláttur. Er talan um størri umfatandi viðgerðir, ber til at fáa gjørt eina viðgerðarætlan, har samlaði kostnaðurin og avslátturin framganga.
Treytirnar fyri lestraravsláttri eru:
Galdandi váttan fyri fulltíðarlestri
At goldið verður við kassan eftir hvørja viðgerð*
*) Er talan um størri viðgerðir, ber til at gera gjaldsavtalur. Hetta má tó gerast áðrenn viðgerð byrjar.


text:
Samandráttur.
Línuskip: Fimm línuskip eru til fiskarí, harav eitt er við Ísland og restin undir Føroyum, men vit vanta at fleiri fara avstað um vikuskiftið. Skipini fiska næstan bara tosk og hýsu. Fiskaríið er gott. Øll frystilínuskipini fiska undir Føroyum. Vit rokna við at nøkur skip koma at landa í vikuni. Línuskipini gera neyvan meir enn tann eina túrin fram til jóla.
Útróður: Streymurin er hampuligur, men veðri verður nakað ivasamt ein part av vikuni, so tí rokna vit ikki við nógvum útróðri.
Djúpvatnstrolarar: Tveir koma at landa mánadagin, meðan ein er nýliga byrjaður tú og ein liggur við bryggju. Skipini fiska bæði tosk, kongafisk og blálongu.
Partrolarar: Næstan øll pørini eru til fiskarí, men fiskiskapurin eftir upsa er ikki góður, men tey fáa tó nakað av hvítum fiski. Pørini landa sum vikan líður.
Trolbátar: Fimm eru á Skeivabanka og fiska havtasku, men tann eini byrjaði norðanfyri og hevur tískil nakað av toski og hýsu eisini. Tríggir landa mánadagin og so tveir seinni í vikuni. Ein er nýliga byrjaður túr norðanfyri og kemur nokk at landa síðst í vikuni.
Garnaskip: Allirfara út um vikuskiftið og koma helst allir at landað síðst í vikuni ella fyrstí aðru viku. Fiskaríið er eitt sindur ójavnt.
Heinta alla metingina her


text:
Ert tú limur í NSÍ? Nú hevur tú møguleikan!
Farið verður nú aftur undir at skráseta limir hjá NSÍ. Limir kunnu luttaka á aðalfundinum, ið er hægsti myndugleiki í felagnum. Í nøkur ár hevur felagið ikki gjørt so nógv við hendan partin av virkseminum, men tað verður so broytt nú.
Niðanfyri sæst §4 í viðtøkunum, har tað er viðtikið, hvussu nógv limirnir skulu gjalda. T.d. gjalda einstaklingar kr. 200,00, meðan eitt húski við børnum upp til 16 ár skal íalt gjalda kr. 300,00.
Limir koma í framtíðini eisini at fáa serlig tilboð, eitt nú tá árskort skulu keypast. Eisini kemur at vera okkurt lutakast millum limirnar. Tú teknar teg sum lim við at flyta limagjaldið á kontu.
Limagjaldið kann flytast á:
Kontu í Eik: 9181-1298528.
Kontu í Bank Nordik: 6460-1552599.
Limir og limagjald
§ 4.
Øll, herundir feløg og virkir- kunnu gerast limir í NSÍ RUNAVÍK F.C.
Íðkandi limir skulu verða limir í felagnum.
Limagjald verður ásett á aðalfundinum.
Limagjald verður at áseta soleiðis:
Einstaklingar 200,00
Pør 250,00
Húski, foreldur við børnum upp til 16 ár. 300,00
Virkir 500,00
Feløg 500,00


text:
DEMOKRATIA ELLA ÓDEMOKRATIA?‼⁉
Demokratia hevur í dag sent skriv til miðlarnar, har felagsskapurin leggur eftir ávísum flokkum, tí teir ikki svaraðu spurningum, felagsskapurin sendi fyrr í ár.
Hetta er ófatiligt.
Demokrata er ein almennur felagsskapur, ið fær pengar á fíggjarlógini.
Ein skuldi næstan trúð, at talan er um misbrúk av almennum pengum, tí skrivið stríðir í móti sjálvastu endamálsorðingini: “at skipa fyri tvørpolitiskum tiltøkum til tess at økja um leiklutin hjá kvinnum í politiskum avgerðum.”
Hvussu sampakkar skrivið við almenna arbeiðssetningin, felagsskapurin byggir á? Hvussu er skrivið tvørpolitiskt? Hvussu økir hetta um leiklutin hjá kvinnum í politiskum avgerðum?
Ein skuldi næstan trúð, at endamálið er at dálka og spilla ávísar flokkar út. Tykist, sum Demokratia vil lýsa ávísar flokkar verri enn hinar, tá talan er um kvinnur. Hetta er óhugnaligt. Tað minnir ikki sørt um partapolitikk!
Læt ongan iva vera.
Fólkaflokkurin letur seg ikki kúga. Heldur ikki mongu kvinnurnar í flokkinum. Hvussu Fólkaflokkurin stillar upp er eitt mál fyri Fólkaflokkin. Ikki Demokratia.
Í Fólkaflokkinum hava kvinnurnar eins góðar møguleikar at bjóða seg fram sum menninir. Her er eingin forðing. Her er høgt til loftið og vítt til veggja. Øll hava sama virðið. Og í mun til Demokratia, ger Fólkafokkurin ikki mun á monnum og kvinnum. Tvørturímóti.
Fólkaflokkurin er, sum heitið leggur upp til, fólksins flokkur.
Fólkaflokkurin


text:
Eg veit væl, at tað er ein vánaligur politikkur, at skriva ímóti teimum heilt stóru, tí hesir hava øgiliga makt og kunnu gera tað, at man ikki fær nakað sum helst at siga í framtíðini, men máti skal vera við, hvussu nógva makt ein maður kann fáa og kann ein maður í Eysturoynni stýra Norðoyggjum? og hvat fær Norðoyggjar buturúr? nú bæði partafelagið og øll framleiðsan er á Bakka.
Regin Jacobsen kann gera akkurát hvat hann hevur hug til í Norðoyggjum, hann kann stongja havnaløg av, hann kann dálka allar okkara firðir og hann kann koyra tonsavís av gift á sjógvin, fyri at basa lúsini á laksunum og nú hevur hann so møguliga fingið Heilsufrøðiliga Starvsstovuna í sín part og kann reka hvønn mann burtur, sum kemur fyri hansara ætlanum í Norðoyggjum, er tað rætt? ella skulu vit bara hyggja at? og hvat fær Norðoyggjar burturúr, at okkara firðir vera dálkaðir og alt livandi doyr, har alingin er? Hví kunnu hummarafiskarar ikki hava onkur økir at fiska á og hvussu stórir ætlar Regin Jacobsen at vera? hevur hann ikki fingið nokk enn? men eg skal minna hann á, at hann fær ongar pengar við upp til himmals og hansara dagar eru taldir, júst sum okkara dagar eru taldir. Her viðmerking frá Sólarn Isaksen, sum nú má gevast at reka hummarafiskiskap vegna Bakkafrost og Heilsufrøðiligu Starvsstovuni:
“So hendi tað ið eg var bangin fyri. HFS hevur sent mar ein mail hvar teir siga at, og eg siterið, flyta alla hummaraútgerðina av økinum HJÁ bakkafrost í haraldsundið innan mánadagin 15/07-2019 annars takað vit onnur stig, og tað verður at, vit útvega fartøj at flyta hummaraútgerðina og tú skalt gjalda. Hettar eru hægstu minduleikar tá teir eru bestir, bakkafrost hevur fyngið loyvið frá HFS at ala í haraldsundið uttan at spyrja teir ið fiska hummara har, og vit fiskaðu hummara í haraldsundið lengt áðrenn bakkafrost byrjaði at ala har, vita eftir um nøkur ár so ferð HFS at siga at tað var nokk ikki í lagið at geva loyvið til aling á hasum staðnum, menn tá er ov seint, so eg eri sera keddur í kvøld, kanska mótparturin svevur betrið frá nú av
Hetta er also ikki rætt. Veit væl, at her eru milliónir uppá spæl, men Regin Jacobsen hevur also fingið nokk frá Norðoyggjum og hava Norðoyggjar fingið seg dekkaðan inn peningaliga og umhvørvisliga?, nú hvør fjørður verður hunddálkaður? ella kann Bakkafrost vinna 100tals milliónir í Norðoyggjum og bert skattakrónirnar hjá arbeiðsfólkunum her norðuri enda í Kommunukassunumi? ella kann onkur upplýsa News.fo og Norðoya Portalinum, hvussu alt hongur saman og hvussu nógv okkara Kommunur fáa burturúr at hava Bakkafrost á øllum okkara firðum?
SáH


text:
Aulan í Finsen
Mong eru havnarfólkini, sum hava sungið morgunsang í Auluni í gamla Kommunuskúlanum. Vit fegnast um, at fólk aftur sleppa inn í Auluna, og at hon er, sum hon altíð hevur verið. Listin hjá feðgunum Zachariasi og Williami Heinesen prýðir framvegis veggirnar og akustikkurin er enn einastandandi. Aulan er tískil sera væl eydnað til kórsang, sum hon í høvuðsheitum eisini skal nýtast til. Tó hóskar hon seg eisini sera væl til klassiskan tónleik umframt størri fyrilestrar og fundir.
Upplatingartíðir-
Tiltøk hjá Aulan í Finsen
23 Jul
Serframsýning "Gløgt er gestsins eyga"
Serframsýning við myndum úr Føroyum frá 1968 og 1969.
23 Jul - 09 Aug
Serframsýning “Gløgt er gestsins eyga”
Myndir um Føroyar úr National Geographic
06 May
Bøkaframløga av bókini 'Beinta'
Kom til bókaframløguna og hoyr tað veruligu søguna um lívið hjá Beintu, funnið í...
15 May
VÁRKONSERT VIÐ SILVITNI
Leygardagin 15. mai kl. 17.00 hevur kvinnukórið Silvitni várkonsert í Auluni í Finsen.
04 Jun
SUMMARTÓNAR - Kenneth & Birgitte
Tónleika framførsla við Kenneth Jones og Birgitte Schnakenburg í Finsen!
03 Aug
Konsert í Finsen
Konsert við Ernst Sondum Dalsgarð (tenor), Søren Johannesen (klaver) og Páll Sólstein (horn).
23 Aug
Kvinnukórið Silvitni í Finsen
Silvitni hevur kórkonsert mánakvøldið 23. august kl. 20
av


text:
Næsta vikuskifti skipar FÍF fyri opnum FM í frælsum ítrótti fyri vaksin á Tórsbreyt. Kappast verður leygardagin og sunnudagin, og báðar dagarnar verður kappast frá kl. 13.00 til kl. 16.30. Kappingin er opin fyri øll, sum eru fødd í 1998 ella fyrr. Tilmelding fer fram her á síðuni. Leinkjan er her.
Oyggjaleikirnir eru júst farnir aftur um bak, og vunnu føroysku íðkararnir í frælsum ítrótti heili átta heiðursmerkir. Tvær gull, tvær silvur og fýra bronsur. Væntað verður, at allir teir føroysku luttakararnir í frælsum ítrótti á Bermuda fara at kappast um FM, at allir teir ungu evnaríku íðkararnar, sum eru væl á veg, og so sjálvandi teir góðu gomlu.
Kostnaðurin er kr. 30 fyri hvønn start, og verður rokning send felagnum. Teir íðkarar, sum ikki eru limir í felagið, skulu gjalda á staðnum kappingardagin.
Leygardagin eru hesar greinar á skránni:
100m, 400m, 800m, 5.000m, 400m hekk, 4x100m, longdarlop, sleggjuvarp og klingrukast
Sunnudagin eru hesar greinar á skránni:
200m, 1.500m 100m/110m hekk, 3.000m forðarenning, 4x400m, hæddarlop, trístøkk, kúlustoyt og spjótkast.
Síðsta freist at melda til er týskvøldið 30. juli kl. 24.00 !!


text:
Her er startlistin til FM á stuttgeil 2018, sum verður í Svimjihøllini í Gundadali, nú fríggjadagin 26. til sunnudagin 28. oktober 2018. Tilsamans eru har einar 479 tilmeldingar til einstaklingakappingar og 46 til liðsvimjing, frá 5 av okkara 6 virknu feløgum, harav HS, SuSvim og Ægir eiga bróðurpartin. Startlistarnir síggjast eisini her á livetiming.se
Luttakaralistin í html-sniði: fms2018-luttakaralisti.html
Hetta vikuskiftið er síðsti kjansur hjá føroyskum svimjarum at klára kravtíð til HM á stuttgeil 2018, umframt til NM/NJM 2018. Hartil er FM á stuttgeil 2018 fyrsta av fýra møguligum úttøkustevnum til Oyggjaleikir 2019. HM á stuttgeil 2018 verður í Hangzhou í Kina frá 11. til 16. desember 2018, meðan NM/NJM 2018 verður í Oulu í Finnlandi frá 7. til 9. desember 2018.


text:
Farna vikuskifti var DMU fyri 16-22 ára gomul hildið á hugnaliga Skovdalen Atletikstadion í Aalborg. 15 føroyskir íðkarar luttóku. 13 fóru úr Føroyum meðan tveir teirra, sum eru niðri í lestrarørindum eisini luttóku. Flestir landsliðsíðkarar, og so onkur afturat. Tá avtornaði áttu vit fimm danmarksmeistarar, fimm silvurvinnararar og fýra bronsuvinnarar. Umstøðurnar til DMU hesuferð vóru skerdar vegna korona og í øllum tekniskum greinum fingu allir íðkarar bert fýra royndir, í mun til seks royndir í finalu til átta tey bestu eftir trý umfør. Harumframt var luttakaratalið eisini skert í mun til undanfarin ár. Tað er sera veðurgott á Skovdalen Atletikstadion, og talan var ikki um nakran vind, men onkrar løtur regnaði illa og tað ávirkaði eisini nakrar kappingar. Tað nýggja, í DM og DMU, fyri okkum føroyingar er, at vit nú kunnu umboða føroysk feløg.
Maria Biskopstø úr Treysti gjørdist tvífaldur meistari í 400m og 800m í bólkinum 18-19 og harumframt setti hon tvey føroyst met. Fyrst eitt í 100m hekkurenning, so tað nú er 16,84 sek. og so bøtti hon sítt egna met í 400m frá 58,78 sek. til 58,36 sek. Í 800m setti hon persónligt met.
Maria og Oddvør á Skovdalen Atletikstadion (mynd: Karin K. Petersen)
Umframt Mariu, so blivu tríggir íðkarar úr Hvirluni danskir meistarar. Lydia Simonsen vann klingrukast í bólkinum 18-19, við 33,31m, sum er bert 15 sentimetrar frá hennara egna føroyska meti. Sunniva Bogadóttir bleiv meistari í spjótkasti í bólkinum 18-19 við einum kasti uppá 32,89m. Tað er nakað frá hennara besta kasti, men hon hevur drigist við skaða í summar og tí er tað gott at síggja hana kappast aftur. Umframt tær báðar, so gjørdist Miso Buha meistari í trístøkki í bólkinum 16-17. Meistaralopið hjá honum bleiv 12,98m og bert 18 sentimetrar frá hansara longsta lopi higartil.
Silvurvinnarar blivu Dánjal D. Ljósheim í 400m hekkurenning (20-22), Tórur Mortensen í 100m og longdarlopi (20-22), Julian Gregersen í 1.500m (20-22) og Teresa F. Bláhamar í hæddarlopi (18-19). Bronsuvinnarar blivu Lydia Simonsen í kúlustoyti (18-19), Julian Gregersen í 800m (20-22), Dánjal D. Ljósheim í 400m (20-22) og Bára J. Glerfoss í trístøkki (16-17).
Hvirluhópurin til DMU 16-22 (mynd: Heri Ziska)
Tað er gott at síggja at okkara landliðsíðkarar javnan í kapping vísa úrslit, sum eru undir Oyl-kravið. Eisini er gott at síggja íðkarar, sum leggja nógva orku í venjing fáa góð úrslit og seta persónlig met. Vónandi verður tað ein stórur hópur, sum sleppur til Oyggjaleikir næsta ár. Tað verður í øllum førum spennandi tá hópurin verður úttikin næsta ár.
Bragdahópurin á Skovdalen Atletikstadion (mynd: Jógvan K. Glerfoss)
Øll úrslit er at finna á hesi leinkjuni: Úrslit DMU 2020
Øll føroysk úrslit síggjast á myndini niðanfyri:
Komandi vikuskiftið verður DM fyri 14-15 ára gomul, og tá fara aftur nakrir íðkarar úr Føroyum at luttaka. Kappingarnar verða á Hvidovre Stadion.


text:
Jákup Reinert Hansen, Ph.d. lektari í kirkjusøgu, sigur í Útvarpinum frá um Martin Luther, og hvønn týdning hann hevur havt, nú 500 fara at verða liðin síðan reformatiónin byrjaði, tá Luther 31. oktober í 1517 negldi 95 tesur á kirkjudyrnar í Wittenberg í Týsklandi.
Myndirnar til høgru eru úr teknirøðini Luther - munkurin, sum broytti heimin (Nám 2017).
Gunnar Nolsøe skipaði fyri prátinum við Jákup Reinert Hansen í útvarpssendingini Mentanarkaféin 28. apríl í 2017.
Lurta eftir brotinum úr sendingini


text:
Bergur Djurhuus var føddur á Sandi í 1919. Hann lærdi til møbilsnikkara og arbeiddi sum møbilsnikkari, til hann gjørdist sjúkur av tuberklum í 1943.
Hann skrivaði stuttsøgur, yrkingar og tættir. Í 1977 kom út úrvalssavnið „Ungur at fara,“ sum Árni Dahl legði til rættis.
Hann var føddur á Sandi í 1919. Fimtan ára gamal fór hann til Havnar í møbilsnikkaralæru, og í hesum handverki arbeiddi hann, til hann í 1943 gjørdist tuberklasjúkur. Ævin var stutt; longu í 1946 andaðist Bergur 27 ára gamal.
Bæði heima á Sandi og í Havn luttók hánn dúgliga í ungmannafelagsarbeiði, og hann skrivaði rættiliga fitt av stuttsøgum, ið komu á prent í Varðanum, Alduni og Jólastjørnuni. Umframt yrkti hann bæði yrkingar og tættir.
Í 1977 gav »Varðin« út úrvalssavnið »Ungur at fara«, sum er savn av *stuttsøgum, *táttum og *yrkingum. Árni Dahl legði bókina til rættis.
Úr: Árni Dahl: Bókmentasøga I-III. Fannir. 1980-83.
Tríatiárini vóru stóra *skaldsøgu- og *stuttsøguskeiðið í føroyskum bókmentum, og tað er ikki at ganga nøkrum ov nær at siga, at bókmentavirkið her á landi í fýratiárunum í mangar mátar var eftirljóð av tí, ið undan var skapað.
Í høvuðsstaðnum var í bardagaárunum ríkt felagslív, ungfólk komu saman í felagnum »Merkinum« - og til hvønn fund hevði onkur skrivað okkurt í handskrivaða felagsblaðið, sum nevndist »Neistin«. So varð lisið upp, og fundarfólkið skuldi siga sína hugsan um avrikið. Tað vóru eisini ungfólk, ið stóðu »Merkinum« nær, ið skipaðu fyri útgávu av einum søgublaði, ið æt »Aldan« og kom út hálváraskeiðið juni- desember 1940. Blaðstjóri var Stig G. Rasmussen úr Havn.
Um somu tíð sá annað søgublað dagsins ljós, tað var »Nýtt land« fylgiblað Dagblaðsins, stjórnað av Maurentius Viðstein - blaðið kom um leið eina ferð um mánaðin í tíðarskeiðnum 1939-43.


text:
Kappingarhylurin á Rhodos er so mikið skeivur, at geil 1 er 10 cm styttri enn geil 8. Tað vil siga, at munurin gerst 6 metrar á 1.500 m teininum. Hylurin er so mikið yvirgrógvin við algum, at ein svimjari hevur ríslað á botnin: “Isle of Man woz here”.
Matthew Price skrivar í sínum bloggi, at hóast fólkini á Rhodos eru sera fitt og hjálpsom, hava tey als ikki skilt, hvat skal til fyri at skipa fyri einum slíkum tiltaki.
Rókur lat væl at fríggjadagin, tá tey vóru komin uppá pláss á Rhodos, men tað var stokkut gleði, tí longu leygardagin vóru tey noydd at flyta aftur. Fyriskiparnir hava so dyggiliga kludrað í tí. Tað er óvist um Rókur finnur ein nýggjan netveitara.
Skráin fyri frælsum ítrotti er ikki fullfíggjað. Enn stendur einki at lesa um nær Heri Ziska skal kasta. Orsøkin er kanska, tí at hol er í vøllunum og kúlunetið er ikki klárt enn. Umboðsfólk hjá Isle of Wight eru ørkymlaði um støðuna.
Ímeðan vit bíða eftir at hoyra frá føroyingunum á Rhodos muga vit lána tilfar frá øðrum keldum.
Veðrið á Rhodos er gott. Tey hava 30 hitastig og bakandi sól. Súkklarar úr Jersey hava roynt kappingarteinin, ið er 120 km langur við brekkum upp í 10% hall (hallið niðan á Eiðisskarð úr Funningi er í miðal 6,8%). Tíbetur eru tey lokalu fólkini fús í at koma við eina kalda, hjálpandi hond.
Hendan heimasíða nýtir kennifílur (cookies) til at minnast tínar setingar og undanfarnu vitjanir. Trýst á “GÓÐTAK” til at loyva nýtslu av ØLLUM hesum kennifílum, ella á "Setingar" til at kunna frávelja tær minni týðandi.
Hendan heimasíða nýtir kennifílur til at lætta um nýtsluna av sær. Nakrar eru alneyðugar til at heimasíðan skal kunna rigga rætt, og verða tá goymdar í tólinum hjá tær; meðan aðrar minni týðandi eru til at greina hvussu heimasíðan verður nýtt, at goyma einans um tú gevur loyvi til tess. Til ber at velja hesar seinnu frá, men kann tað tá ávirka hvussu heimasíðan riggar.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.


text:
Nú sita fólk og samráðast um nýggja samgongu. Eg havi eitt inniligt ynski, og tað er, at nýggja samgongan syrgir fyri, at Hvalbiartunnilin frá 1963 og tunlarnir Norður um fjall í Norðoyggjum frá 1967 verða gjørdir beinanvegin. Í Hvalba er stórt virksemi við nógvum trolarum og flakavirki. Heilt ringar umstøður hevur vinnan í Hvalba, tí tunnilin er ótíðarhóskandi og vandamikil. Tað sama er í Norðoyggjum, har vit dag og dagliga hoyra um ferðslutøppar, tí bussar og stórir lastbilar tarna ferðsluni.
Men fyrst til Suðuroyar, sum á løgtingsvalinum fekk fimm fólk vald á ting. Kristin Mikkelsen, Sirið Stenberg, Bjarna Hammer, Henrik Old og Jacob Vestargaard. Hesi mugu syrgja fyri, at tunnilin til Hvalbiar beinanvegin verður gjørdur nýggjur ella dagførdur, um tað kann lata seg gera. Nýggja samgongan kann ikki bjóða vinnuni í Hvalba hesar umstøður. Sigi akkurát sum er, at fyri meg er meira týdningarmikið at dagføra gomlu tunlarnar enn at gera Eysturoyartunnilin og tunnil í Sandoynna. Vit mugu hava røttu rekkjufylgju. Allar fyrst gomlu tunlarnar og síðani hinar báðar tunlarnar.
Vit hoyra dagliga um trupulleikarnar í Norðoyggjum. Tunlarnir vóru gjørdir í 1967, júst árið, tá eg fóru í læru sum bilmekanikari hjá Vilhelmi Nielsen. Í 1967 vóru eingir stórir Volvo og Scania last bilar, eingir stórir trailarar, stórir tangabilar, stoypibilar og stórir bussar. Vegirnir vóru ikki asfalteraðir bara grúsvegir. Tíðin hevur ment bilparkina, men gomlu tunlarnir kunnu slett ikki fylgja við. Tað er sum at fara aftur í miðøldina fyrst fara gjøgnum Norðoyartunnilin og síðani gjøgnum tunlarnar Norður um fjall. Har er myrkt, skitið og vátt, og strikur fjaldar í lorti.
Tí eru míni inni boð til nýggju samgonguna. Fáið flutt borimaskinurnar úr Norðoyggjum fyrst til Hvalbiar at bora teir 1450 metrarnar og síðani flyta tit maskinurnar aftur í Norðoyggar at endurnýggja gomlu tunlarnar. Hetta er mítt allar fyrsta ynski til nýggju samgonguna. Hvalbingar, fólk norðanfyri, ferðafólk og vit onnur hava uppiborið hetta. Vóni, at gomlu tunlarnir koma við í samgonguskjalið. (Vagnur)


text:
Fyrra bókin Vikarurin kom út í 2010, og nam fyrst og fremst við eitt viðkvamt evni sum at hava krabbamein.
Harumframt var tað ein spenningssøga um ein flokk av børnum og teirra vinalag.
Bókin, sum nú kemur út, er eisini ein spenningssøga og viðger fyrst og fremst hetta við, at børn kjatta inni á netinum og kanska ikki vita av, hvørjum tey í grundini kjatta við. Tvs. hon setur fokus á evnið at ansa eftir børnum og teirra atferðum í sambandi við teldu.
Anna hevur ein kjattvin á netinum og ger av at hitta hann. Einasta, sum veit um hetta, er vinkonan Barbara, sum ikki er heilt álvulig við tankan um, at Anna skal hitta ein, hon ikki kennir.
Aftur


text:
Summarstarv
ArtiCon
Er tú lesandi innan verkfrøði, byggifrøði ella líknandi, er tú vælkomin at søkja um summarstarv hjá okkum.
Á hvørjum ári hava vit nøkur lesandi í summarstarvi. Lesandi sleppa at royna teori í praksis saman við okkara dugnaligu starvsfeløgum. Vit hava fleiri størri og smærri spennandi verkætlanir runt landið, og eru góðir møguleikar fyri lesandi at fáa eina góða hóming av byggi- og anleggsvinnuni.
Her er eitt dømi um eina útsøgn frá einum lesandi, sum hevur verið í summarstarvi hjá okkum:
“Tað hevur verið mær til góða nýttu eitt nú at kunna reflektera yvir, hvussu tað er at vera í starvi. Men eisini at reflektera yvir hvør byggifrøðingur eg vil vera í starvinum.
Hetta semestrið havi eg skrivað eitt minni spesiali, ið viðgjørdi tað byggifrøðiliga arbeiðið hjá einum entreprenøri, og hvussu ein fyritøka er betri enn ein onnur, og hvør hugburður kundi gagnast fyritøkum í bransjuni.
Í míni væleydnaðu uppgávu veit eg, at tað gagnaðist mær, at eg kundi enda við perspektivum frá egnum observatiónum”
Kom og práta við okkum á Jobmatch. Vit eru at finna á bási nr. 49


text:
- Øll Størv (111)
- Byggivirksemi (0)
- Fiskavøruídnaður (3)
- Fiskiskapur (0)
- Flutningur (1)
- Flutningur sjóvegis (3)
- Fyrisiting og tænastur (27)
- Gistihús og matstovur (12)
- Handil og umvæling (9)
- Heilsu- og almannaverk (41)
- Kunningartøkni (1)
- Lærupláss (2)
- Skipasmiður og smiður (2)
- Undirvísing (3)
- Vinnuligar tænastur (7)
Starvsfólk til Leiðbeining á Landssjúkrahúsinum
Dugir tú at hava fleiri bóltar í luftini samstundis og kortini varðveita yvirlitið?
Bráðdepilin á Landssjúkrahúsinum søkir eftir starvsfólki til Leiðbeining á starvsbrøki 1,0 í skiftandi vaktum, til setan 01.11.2021 ella eftir avtalu.
Visjónin hjá Landssjúkrahúsinum er, eitt sameint sjúkrahúsverk á altjóða stigi – eyðkent fyri nýhugsan.
Landssjúkrahúsið er í eini spennandi broytingartíð, har nógv nýtt er í umbúna. Um stutta tíð verður H-bygningurin tikin í nýtslu, og kemur hetta at hava broytingar við sær innan fleiri øki. Leiðbeining er okkara andlit úteftir, og tað er tí ongantíð meiri týdningarmikið enn júst nú at seta starvsfólk, sum eru tænastusinnað og megna at virka fyri góðum samskifti og greiðari tænastu fyri borgara og starvsfólk.
Leiðbeining er eitt fjølbroytt og spennandi starvstað, har uppgávurnar eru nógvar.
Arbeiðsuppgávur í høvuðsheitum
- Avgreiða telefonsamskifti og umstillingar á Landssjúkrahúsinum
- Leiðbeina ambulantar sjúklingar, vitjandi og annars øll, ið hava tørv fyri hjálp og vegleiðing
- Avgreiða innan- og uttanhýsis postin
- Avgreiða skjøl og lyklar til íbúðir, ið verða útleigaðar
- Arbeiða við THS (cosmic) telduskipanini
Vit vænta, at tú
- Trívist í einum ferðmiklum gerandisdegi og dámar væl fjølbroyttar og skiftandi uppgávur
- Dugir at raðfesta arbeiðið og hevur góðan røkjuskap
- Hevur góð samstarvsevni, tekur ábyrgd og arbeiðir sjálvstøðugt
- Hevur ábyrgdarkenslu fyri at skapa góðan trivna á deildini
- Er tjalig/ur og sært avbjóðingar fram um forðinga
- Dugir at orða teg í skrift og talu
- Hevur góðan telduførleikar
- Hevur reina revsiváttan
- Megnar at miðla vitan bæði til starvsfelagar á deildini og aðrar starvsbólkar
Vit kunnu bjóða
- Eitt spennandi arbeiðsumhvørvi við nógvum ymiskum avbjóðingum
- Fakliga kompetentar og virknar starvsfelagar
- Upplæring
Løn- og setanartreytir eru smb. sáttmála millum Fíggjarmálaráðið og Starvsfelagið.
Nærri upplýsningar um starvið fáast við at venda sær til Bárður Bendix Mikkelsen deildarleiðara, tlf. 234605 barmi@ls.fo ella til Gunnar Hjelm, varaleiðara, telefon 234602, gunhj@ls.fo.
Umsóknarfreistin er tann 22.10.2021. Seternarsamrøður fara fram í viku 43.
Upprunaprógv fyri útbúgving skula havast við til samrøðu.
Vinarliga søk starvið her.
Á okkara heimasíðu www.ls.fo kanst tú lesa um okkara visjón, missión og strategimál, undir leinkjuni ”Um okkum”.
Sjúkrahúsverkið fevnir um tey trý sjúkrahúsini Landssjúkrahúsið, Klaksvíkar sjúkrahús og Suðuroyar sjúkrahús. Okkara uppgáva er at veita øllum dygdargóðar heilsutænastur, ið fevna frá gitnaði til seinastu fráferð.
Vit eru trý sjúkrahús, sum samskifta, virka og skapa eftir felags virðum. Í Sjúkrahúsverkinum vísa vit virðing fyri sjúklingunum, avvarðandi og starvsfólki, og miða altíð eftir at veita rættstundis sjúkugreinan og viðgerð við skipaðum sjúklingagongdum.
Sjúkrahúsverkið er eitt fjølbroytt arbeiðspláss, har virðini stev, áræði og flog, eru okkara kumpass, sum vit brúka í okkara yrki í gerandisdegnum. Í Sjúkrahúsverkinum starvast út við 1.200 starvsfólk innan 30 ymiskar fakbólkar.


text:
–
Aftur í ár skipar Nes kommuna fyri ruddingardegi í kommununi, vikuskifti undan árliga bátafestivalinum á Toftum.
Í ár er ruddingardagurin komandi leygardag, 29 apríl, og skráin er henda:
KL. 09.00 – 12.00 RUDDINGARDAGUR
– KL. 09.00 – 10.00 MORGUNMATUR Í MATARHØLLINI HJÁ FAROE ORIGIN Á TOFTUM
– KL. 10.00 – 12.00 RUDDAÐ VERÐUR RUNT UM Í KOMMUNUNI, MØTAST AFTUR
– KL. 12.00 Á HAVNALAGNUM TIL:
– SANGFRAMFØRÐSLU AV FOUNDATION
– MÓTASÝNING INSITO, NAVIA OG TOUCHÉ
– TRÆHANDAN OG FRÁGREIÐING
– GRILLAÐIR BÚFFAR TIL MATNAÐ
Tað er ábyrgdin hjá okkum øllum at halda náttúruna og kommuna ruddiliga, reina og vakra. Uppmøtingin til ruddingardagarnar er altíð góð, og kommunan vónar, at soleiðis verður eisini í ár.


text:
74 Uppskot til lųgtingslóg um broyting ķ lųgtingslóg um sjómenn
A. Upprunauppskot
B. 1. višgerš
Įr 2009, 11. februar, legši Johan Dahl, landsstżrismašur, fram soljóšandi
§ 1
Ķ lųgtingslóg nr. 4 frį 15. januar 1988 um sjómenn, sum seinast broytt viš lųgtingslóg
nr. 165 frį 21. desember 2001 veršur ķ § 71, stk. 2 oršingin:śtflżggjan og nżtslu broytt til: śtflżggjan, gjald og nżtslu.
§ 2
Henda lųgtingslóg kemur ķ gildi dagin eftir, at hon er kunngjųrd.
Kap. 1. Almennar višmerkingar
Eftir § 71, stk. 2 ķ lųgtingslóg nr. 4 frį 15. januar 1988 um sjómenn er heimild til ķ kunngerš at įseta reglur um śtflżggjan og nżtslu av siglingarbókum, mynstringarbrųvum og manningartalvum, sum Skipaeftirlitiš gevur śt. Tķlķkar reglur eru įsettar ķ kunngerš nr. 89 frį 21. september 1989 um śtgįvu og gjųld fyri siglingarbųkur, hżruavtaluformįlar og manningarlistar umframt, at taš ķ kunngeršini eru įsettar reglur um gjųld.
Lķknandi heimild, sum ta ķ § 71, stk. 2 ķ galdandi sjómannalóg, til ķ kunngerš at įleggja reišarum og sjómonnum at nżta siglingarbųkur, mynstringarbrųv og manningartalvur frį Skipaeftirlitinum, var ķ § 11 ķ lųgtingslóg nr. 57 frį 3. november 1967 um sjómenn umframt, at har var stašilig heimild at įleggja gjųld fyri hetta.
Stašiliga heimildin, sum var ķ sjómannalógini frį 1967, til ķ kunngerš at įleggja gjųld fyri siglingarbųkurnar o.a. frį Skipaeftirlitinum, er ikki endurtikin ķ § 71, stk. 2 ķ galdandi lóg. Taš krevst stašilig ella lķknandi greiš lógarheimild fyri at įleggja tķlķk gjųld ķ kunngerš, og tķ varš mett, at lógarheimildin ķ § 71, stk. 2 ķ sjómannalógini at įseta reglur um śtgįvu av siglingarbókum o.a. ikki var ein nųktandi heimild til eisini ķ kunngeršini at įseta gjųld. Į sumri ķ 2008 varš tķ avgerš tikin um at stešga viš innkrevjing av gjųldum, og at śtvega nųktandi lógarheimild fyri gjųldunum.
Gjųldini eru fyri siglingarbók 200 kr., mynstringarbrųv 4 kr. og fyri manningartalvu 150 kr.
Gjųld, sum eru kravd inn uttan nųktandi lógarheimild, skulu sum śtgangsstųši verša rindaš aftur. Talan er ķ hesum fųri um smįar upphęddir, iš hvųr einstakur hevur goldiš, og lutfalsliga stór umsitingarlig orka skal nżtast, um myndugleikin skal finna fram til viškomandi sjófólk og reišarar, tķ eingin skipaš skrįseting er yvir tey, sum hava goldiš fyri siglingarbųkur, mynstringarbrųv og manningartalvur gjųgnum įrini. Mett veršur, at myndugleikin, sum hevur kravt inn gjųldini, tķ ikki hevur skyldu til sjįlvkravdur at rinda gjųldini śtaftur.
Ummęli
Uppskotiš hevur veriš til ummęlis hjį Samstarvsrįšnum, Sżsluskrivstovunum og Fiskiveišieftirlitinum. Ongar višmerkingar vóru til uppskotiš.
Kap. 2. Avleišingar av uppskotinum
Fķggjarligar avleišingar
Uppskotiš hevur ikki fķggjarligar avleišingar fyri landiš, viš taš at gjaldiš fyri siglingarbųkur, mynstringarbrųv og manningartalvur veršur śtreišsluneutralt, soleišis at brśkarin skal gjalda taš, sum taš kostar at framleiša hesi skjųlini.
Veršur uppskotiš ikki samtykt, verša įrligu śtreišslurnar uml. 80.000 kr., sum taš ķ lųtuni kostar at prenta hesi skjųlini. Frameftir verša hesar śtreišslurnar eitt sindur minni, viš taš at manningartalvurnar er broyttar nakaš ķ skapi, og framleišslan av teimum er voršin bķligari. Veršur uppskotiš samtykt, veršur gjaldiš fyri manningartalvurnar sostatt nakaš lęgri.
Umsitingarligar avleišingar fyri land og kommunur
Uppskotiš hevur ongar umsitingarligar avleišingar viš sęr fyri land og kommunur.
Fķggjarligar og umsitingarligar avleišingar fyri vinnuna
Uppskotiš hevur viš sęr, at reišarķini skulu gjalda fyri mynstringarbrųv og manningartalvur, og at sjófólk skulu gjalda fyri siglingarbųkur. Taš er mųguligt hjį skipunum at taka manningartalvur av heimasķšuni hjį Skipaeftirlitinum, og talvan er tį ókeypis.
Umhvųrvisligar avleišingar
Uppskotiš hevur ikki viš sęr umhvųrvisligar avleišingar.
Serligar fķggjarligar, umsitingarligar ella umhvųrvisligar avleišingar fyri serstųk ųki ķ landinum
Uppskotiš hevur ikki viš sęr serligar fķggjarligar, umsitingarligar ella umhvųrvisligar avleišingar fyri serstųk ųki ķ landinum.
Sosialar avleišingar fyri įvķsar samfelagsbólkar ella felagsskapir
Uppskotiš hevur ikki viš sęr sosialar avleišingar fyri įvķsar samfelagsbólkar ella felagsskapir.
Avleišingar ķ mun til millumtjóša ella altjóša avtalur og reglur
Uppskotiš hevur ikki viš sęr avleišingar ķ mun til millumtjóša ella altjóša avtalur og reglur.
Kap. 3. Serligar višmerkingar
Til § 1
Skattir skulu hava heimild ķ lóg og kunnu ikki įsetast ķ kunngerš viš heimild ķ lóg. Gjųld fyri avgreišslur ķ sambandi viš myndugleikaśtinnan kunnu hinvegin įsetast ķ kunngerš viš heimild ķ lóg, men taš krevst, at taš er stašiliga įsett ķ lógini, at gjųld kunnu verša įlųgd ķ kunngerš. Įsetingini ķ § 71, stk. 2 ķ galdandi sjómannalóg hevur ikki eina tķlķka greiša įseting. Viš hesi broytingini ķ § 71, stk. 2 verša gjųldini nevnd beinleišis ķ įsetingini, og veršur tķ viš hesum nųktandi heimild til at įseta gjųldini ķ kunngerš.
Til § 2
Įseting um gildiskomu.
1. višgerš 18. februar 2009. Mįliš beint ķ Vinnunevndina


text:
Tað eru nú 90 ár síðan, at Sankta Jósefs Barnagarður byrjaði sítt virki í húsunum hjá Klett í Bringsnagøtu. Upprunaliga var barnagarðurin privatur og tað vóru Fransiskanarasystrarnar, sum høvdu ábyrgdina av honum.
- Hetta var tann tíðin, tá kvinnurnar fóru út á fiskaplássini at arbeiða, so tørvurin á barnaansing vaks øgiliga skjótt. Mong í Havnini tá á døgum høvdu tá umframt eina fiskimannaløn kanska bara eitt lítið traðarstykki at liva av, segði Heðin Mortensen, borgarstjóri, í stuttari røðu.
- Barnagarðurin flutti so í 1933 niðan undir Varða og húsaðist í tí endanum á Skt. Frans skúla, har sum gamla Mariukirkjan er. Hetta var sera trupult, tí hetta var ein kirkja og systrarnar høvdu eitt bønar- og kirkjulív at røkja – og hetta skuldi alt fara fram, meðan børnini spældu og leikaðu í á staðnum.
- Loysnin varð, at systrarnar valdu at nýta núverandi bygning til barnagarð burturav. Bygningurin varð bygdur í 1967 og upprunaliga ætlaður skúlabørnum; men í 1968 varð barnagarðsvirksemið so flutt higar, og hevði hetta samstundis við sær, at langi bíðilistin hjá kommuni eftir ansingarplássum styttist, tí nú var brádliga pláss fyri fleiri børnum í gamla barnagarðinum.
Um tú veitst okkurt, sum VP ikki veit - skriva so til vp@vp.fo


text:
Dansifelagið á Látrinum
“ At fara upp á gólv er at siga frá søgu”
Í Látralonini á Eiði verður Føroyskur dansur dúgliga dansaður hvørt týskvøld.
Tað er dansifelagið á Látrinum ið skipar fyri. Ì samrøðu við Rasmus Joensen
verður greitt frá um felagið sum heild.
Tað var í 1995 at Eiðisfólk komu ásamt um, at nýumvalda Látralonin ikki skuldi standa fyri einki í vetrarhálvuni. Tískil, savnaðust nøkur fólk saman, fyri at syngja ymsar sangir og kvøða.
Sum leið minkaði við sangum og kvæðini vuksu í talið.
Tey fyrstu árini var talan um ein áhugabólk, av tí at, óvist var hvussu nógv fólk rúmaðust í Látralonini og hvussu undirtøkan fór at vera. Tað var týsdagin 18. September í 2001, at Dansifelagið á Látrinum alment varð sett á stovn.
Felagið hevur verði víða um. Fyrst í hesi øld vóru tey nakrar uttanlandatúrðar
við norrønafelagnum.
eisini hevur felagið upptraðka til ymisk tiltøk kring landið við dansispølum.
Nevnast kann eisini, at eitt árið vóru íslendingar í Føroyum og gjørdu eina verkætlan um Føroyskan dans.
Hendan upptøkan varð gjørd á Látrinum og tað var Dansifelagið á Látrinum, sum við kvøðing og dansi segði frá innihaldinum í søguni.
Í felagnum eru 60 limir skrásettir og limagjald er 100 krónir um árið. Hvørja vetrarhálvu verður nýggj skrá løgd út.
Skráðin er skipa soleiðis, at “okkurt er til øll” Sigur Rasmus Joensen.
Martin Kristoffur Kristiansen


text:
Freistin er í morgin!
Bert ein áminning um at tilmeldingarfreistin til karnivalsgonguna er hósdagin, 17. mai, kl. 22:00.
Mynstringarlistan síggja tit HER!
Einaferð enn! So er ein vegleiðing við 🙂
Ert tú limur í felagnum, fylg so hesari vegleiðing!
Hendan vegleiðing ert ætlað teimum, sum longu eru limir í felagnum.
Um tu ætlar tær 10 Øl + Grill
- Flyt 85 kr. til 49703 á MobilePay
- Viðmerk í flytingini: ”Karneval – ØL – TÍTT-NAVN”.
Um tú ætlar tær 10 Cider + Grill
- Flyt 95 kr. til 49703 á MobilePay
- Viðmerk í flytingini: ”Karneval – CIDER – TÍTT-NAVN”.
Ert tú IKKI limur í felagnum, fylg so hesari vegleiðing!
Ert tú búsitandi í Aalborg ella ert ein fastur kundi hjá okkum, so er limaskapur eitt krav. Um tú ert vitjandi og ætlar tær at vera við til okkara Karnivalsgongu, so ert tú á røttum tŕáði. Lúkar tú ikki treytirnar at nýta eindagsgjaldið, so mást tú fáa tær limaskap HER!
Um tú ætlar tær 10 Øl + Grill
- Flyt 105 kr. til 49703 á MobilePay
- Viðmerk í flytingini: ”Karneval – ØL – TÍTT-NAVN – EINDAGSGJALD”
Um tú ætlar tær 10 Cider + Grill
- Flyt 115 kr. til 49703 á MobilePay
- Viðmerk í flytingini: ”Karneval – CIDER – TÍTT-NAVN – EINDAGSGJALD”


text:
Filmarnir skulu økja um tilvitanina um tær avbjóðingar, ið blind og sjónveik hava í gerandisdegnum.
Fyrsti filmurin verður partur av Gev Gætur sendingini í Kringvarpinum í kvøld eftir Dag og viku, men kann longu nú síggjast á Youtube og Facebook.
Filmarnir eru allir filmaðir í myrkri og lýsa støðuna sum blindur við, at bert tað, ið hoyrist er sjónligt. Oyruni gerast eyguni hjá hyggjaranum eins og tey eru hjá tí blinda.
Seinastu 20 árini hava vit í Gev Gætur sendingini í KVF sæð somu filmsbrot um lívið sum blindur, víst umaftur og umaftur. Tíðarinnar tonn hevur tugt tey væl, og hóast tey enn hava sína sjarmu, so eru bæði luttakarar í filmunum og støðurnar í filmunum broyttar rættiliga nógv.
Fyrsti av nýggju filmunum er um ferðslu, og tær avbjóðingar, ið el-bilar og aðrir ljóðleysir bilar geva teimum sjónveiku.
Hóast filmarnir er eitt rættiligt lop frá 20 ára gomlu filmunum, so er Ruth Thomsen, forkvinna í Føroya Blindafelag, nú sum áður høvuðsleikari, eins og fleiri av teimum, ið vóru í gomlu filmunum, eru við aftur hesaferð.
Tað er Nudlavirkið, ið hevur ment hugskotið og staðið fyri framleiðsluni í samstarvi við Friisframe, ið tók sær av film og klipping. F.H. Studio hevur ment ljóðmyndirnar og Katrin Joensen-Næs hevur leikstjórnað.
Filmurin kann síggjast her:
##med2##


text:
Asbjørn heima aftur í 07 Vestur
Asbjørn Heðinson og 07 Vestur hava undirskrivað sáttmála, og ungi sandavágsmáðurin er sostatt aftur í barndómsfelagnum, úr AB, har hann leikti í ár.
Ungi miðvallarin, sum fyllir 20 leygardagin, fekk longu gjøgnumbrot sítt á besta liði okkara í 2017, í Betri deildini, sum bert 16-ára gamal. Síðan eru tað blivnir 62 dystir í Betri deildini, fyri okkara lið, og fyri AB, har hann leikti í ár.
Asbjørn, hóast enn rættiliga ungur, hevur nógv at bjóða okkum, við royndum úr Betri deildini í ár, og vit fegnast um, at hann hevur valt at spæla her vesturi aftur!


text:
KÍ kann takka sær sjálvum fyri, at HB gjørdist Føroyameistari 2018 í Klaksvík.
Í dag spældu KÍ enn ein vánaligan dyst ímóti HB, har teir ferð aftaná ferð spældu bóltin aftureftir og tá ið HB hevði lagt seg á odda 2-0, tá byrjaði okkara menn at spæla bólt og spælt bleiv frameftir og vakran álopsfótbólt.
Havi kanska ikki so nógv innlit í fótbólt sum venjarin hjá KÍ Mikkjal, men at spæla bólt aftureftir, vinnur man ongan dyst, spæl frameftir, skjót bóltin í málið og tit vinna dystin, so er tað sagt.
Tað var annars Ári M. Olsen sum legði HB á odda 1-0 í 54 min., har málmaðurin hjá KÍ ferð skeivur av einum bóltin og bólturin endar hjá Adrian Justinussen, sum spælir Ára púra fríðan og bólturin situr í málinum hjá KÍ.
Jógvan A. Skeel Nolsøe skoraði til 2-0, har KÍ enn einaferð spælir bóltin aftureftir og ein HBari kom ímillum og legði bóltin til ein púra leysan Jógvan, sum ótarnaður kundi leggja HB á odda 2-0 (sjá myndir niðanfyri) og tað tryggjaði HB Føroyameistaraskapið 2018.
KÍ fekk pynta um úrslitið, tá ið Kristoffur Jakobsen skoraði til 1-2 í síðsta minuttinum, men lítið hjálpi. Arvafíggindin HB gjørdist Føroyarmeistara í Klaksvík og tað skal bara ikki henda.
Stór frøi á mongu HB viðhaldsfólkinum, har neyðbluss, fýrverk, sirenur hoyrdist um allan býin og áskoðarnir tustu inn á vøllin fyri at heiðra sínar spælarar.
Tillukku HB við Føroyameistaraskapinum 2018, tað hava tit fult uppiborið, nú heilið fýra umfør eru eftir av landskappingini.
Til KÍ, spæli frameftir og fái skil á álopinum, so kunnu tit koma langt næsta ár. Spæla tit aftureftir, so kunnu tit gott avskrivað Europa eisini.
SáH


text:
Tann seinni dysturin í semifinaluni bleiv spældur í dag, sunnudagin tann 7. Apríl. Dysturin, har tað stóð í millum TeamSpik og Músavíkingar, hevði til endamáls at avgerða, hvat fyri eitt av liðunum kemur víðari til endaligu finaluna í Elektron deildini.
Tað var í kvøld tann 7. apríl umleið klokkan 17:00 at dysturin í millum TeamSpik og Músavíkingar var spældur.
Dystarskráin hjá teimum sá soleiðis út:
1. Músavíkingar velja at spæla de_train (TeamSpik velja at byrja sum CT)
2. TeamSpik velja at spæla de_cache (Músvíkingar velja at byrja sum T)
3. Triðja map verður de_mirage (Knívað verður um síðu)
Á de_train kundi tað tykjast hjá teimum flestu, at MúsaVíkingar fingu eina heldur seina byrjan, og TeamSpik fingu nakrar góðar rundir beinavegin. Tó so fingu Músavíkingar skil á, og megnaðu at taka fleiri rundir, og hildu á fram at vinna rundir inn í seinnu hálvu. TeamSpik royndu at koma aftur við einum lítlum comeback, men tað eydnaðist ikki at taka mappuna frá Músavíkingum, og støðan gjørdist 16-13 til Músavíkingar.
Á de_cache sást, at Músavíkingarnir vóru framvegist heitir eftir at hava vunnið fyrstu map. Tað gjørdist skjótt 7-2 til Musavíkingar í fyrstu hálvu. Tó so gjørdu TeamSpik av, at tað var nú at teir máttu traðka til, so eftir eitt comeback endaði fyrsta hálvan 8-7 til TeamSpik. TeamSpik vóru óivað glaðir um tað, men ynsktu sær meira, og hildu áfram at vinna rundir í seinnu hálvu. Eftir at støðan var 7-2 til Músavíkingar, vunnu TeamSpik 10 rundir á rað, áðrenn Músavíkingar fingu sína áttindu rundu, og tá var støðan 12-8 til TeamSpik! Músavíkingar javnaðu til 12-12, og síðani til 13-13, og tá tóku TeamSpik tær næstu rundirnar soleiðis at støðan gjørdist 15-12 til TeamSpik. Músavíkingar vildu halda seg á lívi, og megnaðu tað við at javna aftur til 15-15. Í yvirtíð var tað serliga Músavíkingarnir sum tóku seg fram, og endaliga støðan gjørdist 19-17 til Músavíkingar!
Úrslitið er, at Músavíkingar verða at síggja á LAN, sum grein verður skrivað um skjótt, við nærri upplýsingum.


text:
SERA JAVNA OG SPENNANDI KAPPINGIN UNDIR KRÁARHEYGGI, ENDAÐI VIÐ AT FLEIRI NÝGGJIR VINNARAR VÓRU FUNNIR
Onnur uttandura Topp Ross kappingin var leygardagin. Kappingarnar vóru í flestu førum sera javnar og spennandi og ofta vóru bara desimalar á muni millum rossini.
Í fjórgongd vann Kristfríð Dam Jacobsen á Verandi, tey bæði vunnu mest uppá at vera sera støðug í teirra avrikum, har onnur svingaðu meira í úrslitinum - Beint aftanfyri tey á einum deildum øðrum plássið vóru Esther Dahl á Heygum á Vorboða og Valborg Laksafoss á Kamillu. Esther Dahl á Heygum er eitt av ungu stjørnuskotunum innan ríðing, hóast bara 13 ára gomul, kappast hon á jøvnum føti við teimum vaksnu.
Fimmgongdina vann Valborg Laksafoss á Tórey, Tórey vann eisini hesa greinina seinastu kapping, men tá var tað við Knút Lútzen á bakið. Nummar tvey gjørdist Heri Dahl á Stígur og nummar trý var Ragnheiður Dam á Viðalin Viðir
T1 Tøltfinaluna var eisini vunnin av Kristfríð Dam Jacobsen og Verandi, men hetta var í sera harðari kapping við heili trý onnur ross, Strák við Regin Johannessen á bakið, Amor og Leif Berg og Huga við Ragnheiður Dam á bakið. Øll rossini í finaluni vóru tó so tøtt at tað bara skuldi eitt lítið mistak til fyri at missa plaseringar.
Óluva á Lofti og Kopar vunnu V5, Esther Dahl á Heygum og Vorboði sigraðu í T2 meðan Helena Dahl Thomsen og Elska vunnu í T7.


text:
Tá ið vit fluttu í okkara nýggja skrivstovubygning í Tórshavn, tóku vit avgerð um at útveita alla reingerð.
Frá PM Pluss fingu vit vegleiðing um vaskiætlan, eftirlit, væl av sápu, pappírsloysnir og útgerð til sápu og pappír.
Vit valdu tí eina heildarloysn frá PM Pluss. Fyri okkum merkir hetta, at vit kunnu nýta okkara dýrabaru tíð, til tað,
sum vit eru góð til, meðan reingerðin av skrivstovunum er í góðum hondum hjá fólki, sum eru dugnalig til hetta arbeiði.
2016-11-23T17:58:30+00:00
Tá ið vit fluttu í okkara nýggja skrivstovubygning í Tórshavn, tóku vit avgerð um at útveita alla reingerð. Frá PM Pluss fingu vit vegleiðing um vaskiætlan, eftirlit, væl av sápu, pappírsloysnir og útgerð til sápu og pappír. Vit valdu tí eina heildarloysn frá PM Pluss. Fyri okkum merkir hetta, at vit kunnu nýta okkara dýrabaru tíð, til tað, sum vit eru góð til, meðan reingerðin av skrivstovunum er í góðum hondum hjá fólki, sum eru dugnalig til hetta arbeiði.
https://pmpluss.fo/testimonials/skansi-offshore/


text:
Gjørdi sína egnu maskinu
Nú nærkast tíðin, at grasi er við at verða líggjbart.
Ikki er so vanligt longur at síggja fólk hoyggja, fyri at fáa turt hoyggj. Nógv meira vanligt er at síggja fólk stúva grasið og síðan balla tað við plasti. Hetta verður fyri nógv tað mesta gjørt við larmandi mortoramboðum.
Tann útgerðin er sera dýr og ikki sørt viðbrekin. Ein máti at sleppa undan hesum er, um talan ikki er um nógv gras, sjálvur at gera sær útgerð at stúva við. Hjartvard Mikkjasson á Sandi hevur gjørt sær hesa, og hon virkar væl, og hon larmar heldur ikki.
Tá stúvað er, er eftir at fáa grasið varliga í plastsekk og fáa balluna uppá pláss, uttan at hol kemur á. Ein fyrimunur við hesum ballunum er, at tær eru sera góðar at laða upp, tí tær eru 4-kantaðar.
Hetta skrivar Gunnar Bjarnason á FB


text:
Spøluti úlvfiskur (úlvfiskaættin)
Lycodes seminudus Reinhardt, 1837
Stødd: Spøluti úlvfiskur verður upp í 52 cm langur, vanliga 25-40 cm.
Dýpi: Hann er botnfiskur á bleytum botni úr 130 metrum niður á 1400 metrar, men mest úr 200 metrum niður á 600 metrar. Sjógvurin, har hann er, er altíð kaldari enn 0°C.
Litur: Liturin er broytiligur, brúnligur, javndimmbrúnligur, ella næstan svartur. Oftast eru 5-8 stutt, ljóstgrálig bond um bakið og niður á síðurnar. Ofta er eisini slíkt band um nakkan. Bondini eru bein á skák frameftir í beinari linju, boga ikki frameftir, sum á onkrum úlvfiskum. Hann hevur myrkt royggj við tøttum, svart-brúnum blettum.
Teinar: U 20-21 (19-22).
Lýsing: Spøluti úlvfiskur er langur, smidligur fiskur. Hæddin á fiskinum við gotið er umleið 9-11% av heildarlongdini, og longdin av gronini aftur til gotið er 48-52%. Uggafjøðurin er um 10-12% av heildarlongdini. Hann hevur heilt smáar búkfjaðrar heilt frammi undir øsinum. Hann hevur eina striku mitt eftir síðuni. 96 ryggjargeislar. Hann er smáskrubbutur fram á hálvan fiskin. Ryggfjøðurin og gotfjøðurin eru roðsluleysar.
Spøluti úlvfiskur hevur rættiliga stórt høvd, 24-25,5% av heildarl ongdini . Hann hevur heldur flata gron. Hann hevur ikki stert, men ryggfjøður og gotfjøður ganga saman í ein spíss aftast á sporlsendanum.
Eyðkenni: Hevur eina striku. Beinu bondini. Roðsla er frá gotinum og aftureftir.
Týdningur: Spøluti úlvfiskur hevur ikki vinnuligan týdning.
da: Halvnøgen ålebrosme, en: Longear eelpout, fr (Can.): Lycode à oreilles, ís: Hálfberi mjóri, no: Storhodet ålebrosme
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Áburrufiskar Perciformes
Hesin hópurin er størstur av fiskahópunum.
Í hópinum eru 160 ættir, 1539 slektir og 10033 sløg.
Av teimum eru 18 ættir við Føroyar, og hesar hava 29 slektir og 41 sløg:
Í hópinum er ein størri blanding av fiskum við mongum ymsum frábrigdum og útsjónd, langir og klænir, smáir og stórir, smalir og høgir.
Her eru fiskar, ið hava bleytar teinar í fjaðrunum, og aðrir, ið hava harðar teinar í fjaðrunum. Nakrir hava eina, aðrir hava tvær ryggfjaðrar.
Í karpaættini eru onkur fiskasløg tvíkynjaði.
Undir Føroyum eru bert saltvatnsfiskar í hesum hópinum, men úti í heimi eru eisini sløg, sum eru í feskum vatni og í blandingsvatni.


text:
BankNordik legat til norðurlendska studentaflokkin
Í august byrjar ein nýggjur studentaflokkur fyri ung í norðuratlanti - norðuratlantiski studentaflokkurin. Flokkurin fer komandi trý árini at nema sær studentsútbúgving í Føroyum, Danmark, Íslandi og Grønlandi. Sum lesandi í norðuratlantiska studentaflokkinum eru útreiðslur til kost, bústað og ferðing ímillum tey fýra londini.
Í hesum sambandið veitir BankNordik eitt legat til ein føroyskan lesandi í norðuratlantsflokkinum. Legatið er 150.000 kr. í alt – 50.000 kr. pr. ár tey trý árini útbúgvingin varðar.
Fyri at koma uppá tal til legatið skalt tú gera fylgjandi:
-
Skriva eina motiveraða umsókn, har tú fortelur okkum hví vit skulu stuðla júst tær
-
koma til myndatøku í samband við at vit kunngera hvør far legatið
-
hvørt semestur - tvs. seks ferðir í lestrartíðuni - gera eina frásøgn um eitt hvørt í samband við lestnaðin. Hetta kann gerast við at skriva ein tekst, gera ein film ella okkurt heilt triðja - tað er upp til tann einstaka næmingin. Tilfarið verður brúkt á heimasíðu og sosialu miðlum BankNordiks.
Fyri at søkja um legatið skalt tú senda motiveraðu umsóknina saman við umsóknini um at sleppa inn í norðuratlantiska studentaflokkin.
Á www.nordatlantisk.dk ber til at lesa meira um hvussu tú søkir inn á útbúgvingina.